
DIAMARS 17 di September proximo, lo celebra na Hulanda 
e asina yama ‘Prinsjesdag’ caminda Su Alteza Real, Rey 
Willem Alexander, lo dirigi su mes na Parlamento General di 
e pais, den su  “troonrede” vociferando e maneho di gobi- 
erno Hulandes p’e proximo aña Parlamentario. 


Ya caba algun parti di e presupuesto 2024 ta conoci y loke 
a resalta sin duda, t’e hecho cu gobierno a dicidi di inverti 
2.4 miljard euro den loke ta su defensa y den e proceso 
aki, tambe lo inverti den defensa militar p’e parti di Caribe 
Hulandes. 


Esaki prensa Hulandes a publica den curso di ayera must- 
rando cu Minister di Defesa, Ruben Brekelmans hunto cu 
Secretario di Estado pa Defensa, Gijs Tuinman, a presenta 
nan presupuesto cu ta carga nomber di “Defensienota 2024: 
Sterk, slim en samen.” 


E nota ta atende retonan grandi cu tin pa Hulanda n’e 
momentonan aki pa loke ta agresion milita, indicando e situ- 
acion cu tin na Rusia y loke esaki ta nifica pa henter Europa 
pero na mes momento e nota tambe ta atende e situacion cu 
den e sector di Caribe Hulandes. 


Entre otro e nota ta mustra cu den caso di un conflicto 
militar caminda tanto Hulanda como e parti Caribense di 
Reino Hulandes, dor di atakenan hibrido y fisico, defensa di 
e islanan aki mester ta den un miho posicion pa hunto cu 
gobiernonan coordina tur esfuerso pa proteha e islanan aki 


den e miho forma posibel. 


Den e nota gobierno Hulandes ta mustra riba e situacion 
den Caribe caminda e situacion di instabilidad na Venezuela 
caminda ta sigui surgi situacionnan cu no por wordo anticipa 
y cu ta forma un peliger pa siguridad di e islanan, esta Aruba, 
Corsou y Bonaire en particular, ta pone cu mester reforsa e 
presencia militar den e region aki. 


Na mes momento gobierno ta mustra den e nota tambe cu 
fuera di e situacion di instabilidad, tambe henter Reino y e 
islanan den Caribe, ta confrontando situacionnan cu ta ser 
afecta pa crimen organisa y tambe un influencia for di China 
y Rusia den e region di Caribe.Gobierno ta mustra den su 
nota, cu lo reforsa loke ta Carmil, esta Caribische Milities cu 
na Aruba ta conoci tambe como Arumil, Arubaanse Milities, 
p’asina e islanan aki ta miho prepara pa cualkier eventual- 
idad. 


E nota no ta specifica ainda cuanto di e 2.4 miljard lo wordo 
inverti den e cuerpo militar na Aruba y e otro islanan pero 
aki por anticipa cu lo por tin mas presencia di militarnan 
Hulandes riba e islanan den proximo lunanan. 


Un cambio di 180 grado compara cu algun aña atras ora cu 
gobierno Hulandes hasta kier a elimina loke ta conoci como 
Mariniers Kazerne Savaneta pero cu esfuerso di gobierno di 
e tempo ey, a logra di convence Hulanda di e importancia di 
presencia di e sector militar aki na Aruba. 


TECNOLOGIA di deepfake, cu ta uza inteligencia artifi- 
cial pa crea imagennan, videonan, y grabacionnan di audio 
sumamente realistico, a aumenta hopi den e ultimo añanan. 
E tecnologia aki ta haci posibel pa laga un persona bisa of 
haci algo cu nunca nan a haci, cu por tin consecuencianan 
serio, specialmente den e contexto di eleccionnan. 


Den e eleccionnan venidero, tecnologia di deepfake por hunga 
un rol preocupante. Por ehempel, oponentenan politico por 
wordo difama door videonan manipula cu ta atribui nan 
declaracionnan of accionnan cu nunca a tuma luga. Esaki 
por wordo uza pa engaña votadonan, plama storianan falso, 
y manipula opinion publico. E peliger ta cu deepfakes asina 
por ta suficiente convincente pa mina e integridad di e elec- 
cionnan seriamente. 
Ademas, e presencia di deepfakes por conduci na un prob- 
lema nobo: politiconan of figuranan publico por descarta 


escandalonan real of declaracionnan controversial como 
“deepfake”, permitiendo nan evadi responsabilidad. Esaki 
por mina ainda mas e confiansa di e publico den media y 
haci mas dificil pa distingui hecho di ficcion. 


Pa enfrenta e retonan aki, tin necesidad pa tecnologia avansa 
pa detecta deepfakes, como tambe alfabetisacion digital 
reforsa bou di e publico. Votadonan mester ta consciente 
di e posibilidad di manipulacion di deepfake y mester wordo 
encurasha pa keda critico y skeptico ora di consumi infor- 
macion, vooral durante periodonan di eleccion. 


En resumen, e surgimento di tecnologia di deepfake den e 
periodo previo na eleccionnan ta forma un menasa serio pa 
democracia, y ta esencial pa nos keda vigilante y prepara 
pa proteha e berdad den un mundo digital cada bes mas 
compleho. 


Hulanda lo inverti formalmente den defensa di Caribe Hulandes 


Kico ta deepfakes y nan rol den eleccionnan venidero? 

DEN e ultimo añanan, tin un tendencia creciente visibel na 
Aruba caminda trahadonan talentoso y valioso ta scoge pa 
bandona nan trabou of reduci nan oranan di trabou dras- 
ticamente. E tendencia aki, cu ta mustra similaridad cu e 
fenomeno mundial di “conscious quitting,” ta afecta doñonan 
di trabou riba e isla. Pero dicon trahadonan ta haci e esco- 
gencianan aki? 


Un di e motibonan principal pakico trahadonan na Aruba ta 
kita of cuminsa traha menos ora ta un desaliniacion entre 
nan balornan personal y e cultura di empresa den cual nan 
ta traha. Den un tempo caminda cuestionnan etico manera 
responsabilidad ambiental, diversidad, y husticia social 
ta birando mas importante, trahadonan ta spera cu nan 
doñonan di trabou tambe ta tuma e balornan aki na serio. 
Ora companianan ta faya den esaki, mas y mas trahado ta 
dicidi cu ta tempo pa busca trabou un otro caminda. 


E pandemia di COVID-19 a laga un impacto duradero riba 
con hende ta mira trabou. Trahadonan na Aruba, mescos 
cu otro parti di mundo, a haya un aprecio mas grandi pa un 
balans saludabel entre trabou y bida priva y salud mental. 
Esaki a conduci na un reevaluacion di oranan di trabou y 
presion di trabou. Trahadonan ta scoge mas frecuente pa 
traha menos ora of hasta bandona nan trabou ora nan ta 
ripara cu nan trabou ta afecta nan bienestar negativamente. 


Hopi trahado tambe ta bandona nan trabounan actual debi 


na un falta di oportunidadnan di crecemento den e compania. 
E mercado laboral di Aruba, aunke chikito, ta ofrece hopi 
oportunidad, y trahadonan ta buscando cada bes mas posi- 
cionnan caminda nan por desaroya nan mes y construi nan 
carera. Companianan cu no ta inverti den e crecemento 
profesional di nan personal ta core e riesgo di perde nan 
miho talentonan. 


Liderazgo ta hunga un rol crucial den e satisfaccion y reten- 
cion di trahadonan. Na Aruba nos ta mira cu trahadonan ta 
bandona nan doñonan di trabou debi na mal liderazgo of un 
falta di sosten y comunicacion di parti di gerencia. E falta 
di liderazgo di calidad aki por conduci na un ambiente di 
trabou toxico, unda trahadonan ta sinti nan mes subestima 
y no scucha. 


E tendencia di trahadonan saliendo of scogiendo pa menos 
ora na Aruba ta un advertencia cla pa doñonan di trabou pa 
revisa nan cultura di empresa, estilo di liderazgo, y opor- 
tunidadnan di crecemento. Companianan cu no ta responde 
n’e necesidad y balornan di nan trahadonan ta core riesgo 
di cifranan di “turnover” mas halto y perdida di nan talen- 
tonan mas valioso. 
Den un mercado laboral competitivo, ta esencial pa crea 
un ambiente caminda trahadonan ta sinti nan mes aprecia 
y caminda nan balornan personal y profesional ta wordo 
respeta. Solamente e ora ey companianan por no solamente 
atrae talento, pero tambe reten’e. 


Dicon bon trahadonan na Aruba ta kita of scoge pa menos ora 

DIARANSON anochi, gobierno representa pa Minister Ursell Arends, a tene un 
acto simbolico dilanti di oficina di gobierno na Oranjestad, caminda a cende 
luznan color biña, riba murayanan di e edificio. 


Esaki ta pa simbolisa e lucha cu ta hibando pa conscientisa esunnan cu ta sufri 
di Alzheimer y e edificio den oranan di anochi pa henter luna di September, 
lo briya den e color biña den un intento di conscientisacion di comunidad, 
riba e lucha contra di e malesa aki. Varios representante di varios organ- 
isacion- y fundacionnan a atende e momento special aki y ta mas cu claro 
cu e mandatario trece algun mensahe n’e ocasion aki, mustrando cu mester 
kibra e “stigma” cu tin riba e malesa di Alzheimer. 


Sin duda tabata un ocasion special caminda ta duna atencion na un situa- 
cion serio den comunidad pa algun minuut of ora pero asina cu e ceremonia 
termina, e realidad cruel di e malesa aki ta bolbe resalta y tin cu mustra cu 
gran parti di comunidad, sigur di parti di gobierno, no tin nocion kico pa haci 
pa atende cu hendenan grandi cu ta den e lucha contra salud mental aki. 


Minister Arends a mustra den su declaracion cu e color biña ta simbolisa 
dignidad, curashi y compasion pero realidad di bida a mustra cu fuera di 
atencion cu kier duna n’esunnan cu ta den lucha cu nan mes dor di Alzheimer, 
despues di September lo keda nan so den nan lucha. 
Sin mucho speransa di mira solucion na bista, sin sa kico mañan lo trece pa 
nan y si nan lo corda ainda kende nan ta, kende ta nan famia y con nan tin cu 
sigui dilanti. 
Tabata un momento sumamente contradictorio ora cu net Minister Ursell 


Luz simbolico lo no suavisa e falta 


di miho cuido di nos grandinan 


Arends, t’esun cu kier mira un luz briya pa 
hendenan grandi, sabiendo cu pa algun tempo 
caba, henter e proceso di cuido di hendenan 
grandi den diferente centronan rond di e isla, ta 
confrontando problemanan serio. 


Hendenan grandi cu no ta ricibi e cuido adec- 
uado, mayoria bes pa falta di suficiente personal 
pa atende cu nan y riba dje e falta di interes di 
propio famianan cu ta practicamente ‘dump’ 
nan ser keri den un di e centronan aki, pa asina 
nan mes keda alivia di tin cu carga cu e peso di 
e situacion dificil aki. 


Fuera di esunnan cu ta trahando cu esunnan 
afecta p’e malesa horibel aki, tambe tin cu duna 
atencion na famianan cu no a bira lomba pa nan 
sernan keri, kisas no tur pero hopi di esunnan 
cu ta pasando den e situacionnan dificil aki, por 
conta ainda riba sosten di un of mas ser keri. 
Ora cu kier papia di “dignidad” tin cu papia di e 
nivel di cuido, nivel di e centronan cu ta atende 
cu hendenan grandi, di e atencion di gobier- 
nonan cu tin cu haci mas ainda pa atende cu 
hendenan cu a yuda construi e pais aki pa loke 
e ta awe. 


Tin cu admira e curashi cu profesionalnan cu ta 
traha cu hendenan cu Alzheimer y por lo general 
cu hendenan grandi ya cu pa hopi di e hendenan 
aki, t’e trahadonan aki a bira famia, a bira confi- 
dente y nan ta bira e luz di nos hendenan cu tin 
problema cu salud mental. 
Minister Ursell Arends a menciona tambe e 
palabra “compasion” cu practicamente t’e prob- 
lema mas grandi den henter e proceso aki, ya cu 
e falta di compasion di hendenan grandi cu tin 
problema di salud mental, ta gran parti no ta 
existi den seno di nan propio famia y esunnan 
cu tin suerte y por haya un luga den centro 
di cuido, eventualmente lo no gosa di mesun 
compasion cu el a conoce na su entrada den un 
of otro centro aki. 


Ta un hecho cu den varios centro di hendenan 
grandi, ta surgi problema serio cu e sistema di 
alimentacion, cu e problema na momento cu 
nan haci nan necesidadnan y ta cana oranan 
largo cu sushi den nan pamper of ta keda tur 
muha di urina cu no a wordo atendi. 
Ta situacionnan cu gobierno tin cu inverti placa 
aden pa haci un inventario necesario riba e nivel 
di cuido di hendenan grandi cu problema di 
salud mental, ya cu nan merece esaki mas c’un 
luz biña!! 

DIARANSON 4 di september, Corte 
Comun di Husticia a dicta sentencia 
den e casonan entama pa 10 habitante 
di Sero Colorado relaciona cu e permiso 
di construccion (bouw vergunning) pa 
Secrets Hotel. 
Corte Comun a dicta cu e permiso di 
construccion en cuestion a wordo 
otorga conforme ley y reglanan vigente 
y pues no tin motibo pa e permiso 
wordo anula. 


Gobierno di Aruba ta extende un 
palabra di pabien na DOW y su profe- 
sionalnan, y na DWJZ y su huristanan 
pa nan profesionalismo pa atende cu e 
peticion pa permiso di construccion y e 
tantisimo casonan den corte.  


Cu esaki e proyecto di hotel Secrets 
den construccion por wordo finalisa. 
Mientras tanto Secrets ta buscando 


empleadonan pa traha na e hotel, y 
preferencia ta wordo duna na person- 
anan local. E hotel sigur lo contribui na 
un desaroyo nobo y importante di San 
Nicolas. 


Cu e sentencia aki, e proyecto ta bira 
definitivo y un palabra di pabien ta bay 
tambe na e comunidad di San Nicolas 
cu e desaroyo tan anhela ta bira un 
realidad. 


Gobierno a gana caso den corte tocante Secrets Hotel 

SALUD mental ta un tema crucial cu ta afecta individuonan di tur generacion, cada un 
enfrentando retonan unico forma pa nan experiencianan di bida distinto y contexto 
social. Comprension di e diferencianan generacional aki por yuda ahusta strate- 
gianan di salud mental pa un miho sosten na Gen Z, Millennials, Gen X, y Boomers. 


Laga nos explora e retonan y consideracion di salud mental pa cada un di e gruponan 
aki. 
Gen Z: Nabegando presionnan digital y cambio social: Gen Z, naci entre mei-1990s 
y comienso di 2010s, a crece den un era digital caracterisa pa conexion constante y 
medionan social. E generacion aki ta enfrenta retonan unico di salud mental, incluy- 
endo cyberbullying, ansiedad di medionan social, y e presion pa crea personanan 
online perfecto. Ademas, Gen Z ta hopi consciente di temanan social manera cambio 
climatico, inhusticia racial, y instabilidad politico, cu por contribui na ansiedad y 
stress. Sostene salud mental pa Gen Z mester enfoca riba alfabetisacion digital, 
strategianan pa enfrenta stressornan online, y fomentando resiliencia den e cara di 
retonan global. 


Millennials: Balansando ambicion y incertidumbre: Millennials, naci entre 1981 y 
1996, a bira adulto durante turbulencia economico, incluyendo e crisis financiero di 


Retonan di salud mental atraves di generacionnan 


2008 y e impacto continuo di e pandemia di COVID- 
19. Nan hopi biaha ta lucha cu instabilidad laboral, 
debe di studiante, y e presion pa tin exito den un 
ambiente altamente competitivo. E factornan aki por 
conduci na ansiedad, depresion, y burnout. Sostene 
salud mental pa Millennials mester atende stress 
financiero, balansa entre trabou y bida, y e impor- 
tancia di cuida nan mes. Encuraha combersacionnan 
habri tocante salud mental na pia di trabou y provee 
recursonan pa maneha stress por ta particularmente 
beneficioso. 


Gen X: Manehando presionnan di bida y respon- 
sabilidad di cuido: Gen X, naci entre 1965 y 1980, 
hopi biaha ta wordo yama e “generacion sandwich,” 
como cu hopi miembro ta balansando cuido tanto 
pa nan mayornan di edad como nan propio yiunan. E 
responsabilidad dual di cuido aki, combina cu presi- 
onnan di carera profesional, por conduci na stress y 
burnout significativo. Ademas, Gen X por experiencia 
‘midlife’ crisis, cuestionando nan logro y escogenci- 
anan di bida. Sostene salud mental pa Gen X mester 
enfoca riba maneho di stress, sosten pa cuidadonan, 
y strategianan pa mantene un balansa saludabel 
entre trabou y bida. Proveendo recursonan pa trata 
cu cuido di mayornan y encurashando discusion 
habri tocante transicion den bida por yuda alivia 
algun di nan carganan di salud mental. 


Boomers: Enfrentando enbehecimento y aislamento: 
Boomers, naci entre 1946 y 1964, ta drentando of 
ya ta den retiro, enfrentando e retonan di envehe- 
cimento, problemanan di salud, y potencial aisla- 
mento social. Segun cu nan ta transiciona for di 
e forsa laboral, nan por lucha cu haya proposito y 
trata cu e perdida di conexionnan social cu trabou 
a provee. Ademas, preocupacionnan di salud fisico 
por exacerba problemanan di salud mental manera 
depresion y ansiedad. Sostene salud mental pa 
Boomers mester enfatisa e importancia di compro- 
miso social, actividad fisico, y acceso na cuido di 
salud mental. Encurashando envolvimento comu- 
nitario y proveendo recursonan pa trata cu proble- 
manan di salud mental relaciona cu edad por mehora 
nan calidad di bida significativamente. 


Den conclusion, atendiendo retonan di salud mental 
ta rekeri un comprension di e presionnan unico 
enfrenta pa diferente generacionnan. Gen Z mester 
sosten nabegando presionnan digital y social, 
Millennials ta rekeri strategianan pa maneha stress 
economico y presionnan di carera, Gen X ta beneficia 
di sosten pa cuidadonan y maneho di ‘midlife’ crisis, 
y Boomers mester recursonan pa combati aisla- 
mento relaciona cu edad y problemanan di salud. 
Door di ahusta strategianan di salud mental na e 
necesidadnan specifico di cada generacion, nos por 
provee sosten mas efectivo y fomenta un sociedad 
mas saludabel y resiliente. 

DEN e temporada di secura manera custumber Departamento di Aricultura, 
Cria y Pesca, Santa Rosa ta haci su control pa mira e disponibilidad di awa 
di dam. Manera nos a publica den un comunicado di siman pasa tin varios 
dam cu ta bashi. Tin algun cu no ta dispone di mucho awa mas tampoco. 
Ta simplemente mester bay baha un poco e servicio di entrega di awa di 
dam pa asina tur nos clientela por haya maske ta un of dos truck. 


Durante di e controlnan aki di bishita algun dam primordial a tuma nota 
cu keto bay tin individuonan cu ta keda tira sushi n’e damnan aki. Pa 
añanan largo nos ta trata na conscientisa personanan pa no tira sushi den 
e damnan rond Aruba. Pero keto bay esaki ta keda pasa. Na varios ocasion 
nos ta keda encontra nos mes cu damanan a bira un luga cu ta keda tira 
sushi. Dam di Tanki Leendert ta un di nan. Dam di Hooiberg ta keda esun 
cu mas sushi ta keda tira cu mas frecuente. Nos ta haci limpi awe y ya e 
dia siguiente tin sushi tira atrobe. Debi n’e tantisimo biaha cu ta haya sushi 
tira n’e dam di Hooiberg aki. 
Departamento di Agricultura, Cria y Pesca Santa Rosa a tuma e decision 
pa cera e dam temporalmente pa asina limita e acceso pa yega te n’e dam 


Keto bay ta keda tira sushi den dam 


pa tira e sushi. Pa nos sorpresa e individuonan 
aki a dicidi di tira e sushi net caminda cu nos 
a ser’e. Kiermen yega tira e sushi eybou mes. 
Asina por sigui menciona. Nos ta compronde 
tambe cu e ceramento ta causa molester 
n’esnan cu si ta haci bon uzo di e awa di dam 
cual ta nos productornan. Esaki ta haci cu ta 
limita e acceso pa yega n’e awa. Esaki ta bira 
frustrante p’e agricultor cu kisas e ora mester 
bay un distancia mas leu na un otro dam p’e 
por haya awa poco pa muha su cultivo. 


Durante di nos control a bin tuma nota cu tin 
sushi di pallet tira na oriya di e dam di “Pal’i 
Boonchi cu t’e dam cu ta situa poco pa noord di 
Weng Kee Supermarket na Pierdaplaat. Berdad 
ta cu no tin awa mas den e dam ta simplemente 
e parti abou ta lodo cu ta haci esaki poco dificil 
pa nos di Santa Rosa por haci trabou di limp- 
iesa e mantencion pero esey no ta nifica cu e 
ta un luga p abo bay tira sushi. 


Nos ta sigui haci e apelacion na henter comu- 
nidad di Aruba pa no tira ningun tipo sushi n’e 
damnan cu nos tin. Corda cu e por contamina 
e awa y manera tur hende sa e awa di dam 
ta wordo uza pa nos agricultornan pa muha 
nan cultivo di fruta of berdura y tambe cria di 
bestia. Esaki sigur por trece un problema hopi 
serio. 


Bo tin sushi pa tira afo tuma un tiki mas tempo 
prepara bo sushi e tira esaki afo na compa- 
nianan cu ta disponibel pa tuma e sushi. Un 
di nan sigur ta ECOTECH situa na Barcadera 
caminda sin ningun problema bo por tira tur 
sushi afo eynan. Sea ta mata, pallet of cual- 
kier tipo di sushi. Pero no n’e damnan cu tin 
caminda e awa ta wordo uza riba produc- 
cionnan cu ta pa consumo local. 

DESDE cu Minister Wever a tuma e carteranan di Economia, Comunicacion 
y Desaroyo Sostenibel, un di e visionnan tabata pa stimula un economia 
diversifica, inclusivo y duradero. Diaranson atardi durante e ceremonia di 
entrega di autonan electrico pa Departamento di Asuntonan Economico 
(DEACI), e mandatario a confirma cu Gobierno completo lo tuma un paso 
significante pa realisa esaki, cu e transicion di tur departamentonan di 
Gobierno pa autonan electronico. 


E prome fase piloto lo cuminsa cu departamentonan bou encargo di Minister 
Wever mes. DEACI ya caba a ricibi e prome 4 autonan electrico. Despues lo 
sigui cu departamentonan manera, SEDECO, DTZ y CBS cu tambe ta den e 
proceso pa adkiri autonan electrico. Recientemente conseho di minister a 
aproba e transicion completo, y pronto lo mira transicion di otro departa- 
mentonan gubernamental manera DOW, DIP, BID, DWJZ etc. 


Pa e programa bira un exito, Minister Geoffrey Wever a logra ricibi apoyo 
financiero di Union Europeo a traves di GO-Facility cual lo aporta cu sosten 
financiero (€190,000) y tecnico pa e transcision aki. Ademas, Union 
Europeo lo uza e proyecto piloto di Aruba como un ehempel y guia pa otro 
paisnan di con por uza fondonan Europeo pafo di e EU. 


“Mi ta contento y agradecido na mi coleganan minister cu ta comparti mi 
vision pa un economia duradero,” Minister Wever a expresa. Gobierno di 
Aruba tin e rol di ta e ‘rolemodel’, y cu e aprobacion aki, tur departa- 
mento lo bay over na auto electrico unda cu ta posibel. Esaki lo trece 


Minister Geoffrey Wever ta confirma 


Tur departamento di gobierno lo transiciona pa auto electrico 


un impacto positivo directo na nos comun- 
idad y na fondonan di gobierno door di reduci 
gastonan cu 14% compara cu autonan tradi- 
cional segun estudionan haci. Aunke ta un frac- 
cion di total, e reduccion di CO2 cu autonan di 
Gobierno ta emiti lo mehora calidad di bida y 
promove cuido di nos naturalesa y di mama 
tera. Segun e mandatario, electrificacion 
di transporte ta esencial pa e transicion na 
energia limpi. Ademas, e lo haci Aruba menos 
dependiente di zeta/gasolin, unda cu prijs ta 
fluctua hopi. 


Transicion na  vehiculo electronico ta aporta 
tambe na e Sustainable Development Goals, 
SDG #7; Energia Limpi y Economico, SDG #11;  
Barionan y Comunidadnan Sostenibel,  
SDG  
#12;  
Produccion 
y 
Consumo 


Responsabel, SDG #13; Accion riba Clima y  
SDG #15; Bida riba Tera. Pa cual den luna di 
september ta “SDG Month”. 
  
Minister Wever a menciona cu ta spera pronto 
mas departamento gubernamental lo bay 
haci e stap pa autonan electrico  .  Y  asina 
demostra liderazgo y encurasha sector priva 
tambe pa haci e transicion aki y asina contribui 
na un futuro mas sostenibel pa futuro gener- 
acionnan. Minister Wever ta sumamente 
orguyoso cu e logro aki y ta gradici tur stake- 
holders cu a y ta sigui contribui pa asina hunto 
crea un economia duradero pa futuro di Aruba. 


13 
Diabierna, 6 September 2024 
LOCAL 
AWEMainta 


14 
Diabierna, 6 September 2024 
LOCAL 
AWEMainta 


DURANTE conferencia di prensa diahuebs 5 di september, Minister Arends 
encarga cu asuntonan di Adulto Mayor a anuncia cu a aloca fondonan 


Minister Ursell Arends ta anuncia pasadia nobo 


Otro paso grandi pa cu cuido di nos adultonan mayor 


necesario pa inicia un otro Pasadia, e biaha 
aki na Stichting Ambiente Nobo. 
Stichting Ambiente Nobo a wordo funda den 
aña 2004 pa Zuster Filotea, y pa e ultimo 20 
añanan a brinda servicio na un grupo vulner- 
abel cu limitacion den nos comunidad. E 
sosten financiero otorga ta crucial pa garan- 
tisa e continuidad di e servicio valioso cu 
Stichting Ambiente Nobo ta duna na e adul- 
tonan mayor cu ta bishita nan diariamente. 
Actualmente, e fundacion ta atende 35 
persona y tin un lista di espera di 14 persona, 
haciendo cu e fondo adicional ta indispens- 
abel pa asina por yuda mas hende cu e cuido 
necesario. 
Durante un bishita recien na Stichting 
Ambiente Nobo, por a mira cu e fundacion 
ta hunga un rol fundamental den e bida di 
su clientenan, fortaleciendo bida di su clien- 
tenan y ofreciendo nan un sentido di perte- 
nencia. E desaroyo di e fondo adicional lo 
trece un alivio pa e gerencia y e famianan cu 
ta depende di e cuido di Stichting Ambiente 
Nobo. “ 
Nos meta semper ta pa duna un bida digno 
na nos adultonan mayor cu limitacion intelec- 
tual. E sosten aki ta permiti nos sigui crece”, 
representante di Stichting Ambiente Nobo a 
declara. 
E tareanan cu Ambiente Nobo ta desplega ta 
alinea cu e proyecto di Pasadia di ministerio, 
cu ta enfoca riba fortifica e contacto social 
y bienestar di adultonan mayor. E vision di 
Minister di Asuntonan di Adulto Mayor ta pa 
crea un cadena di cuido pa tur adulto mayor 
na Aruba, pa asina tur hende tin acceso na e 
servicio necesario pa mehora nan calidad di 
bida. 
Stichting Ambiente Nobo lo drenta un etapa 
nobo den nan crecemento y cu e fondo 
adicional, lo sigui lanta e nivel di cuido 
p’esnan cu mas mester di dje. E comunidad 
por ta sigur cu e servicio lo sigui desaroya 
pa atende e necesidadnan di nos adultonan 
mayor vulnerabel. 

E tragedia recien na costa nort di Francia, unda 12 migrante, incluy- 
endo seis mucha y un muhe na estado, a perde nan bida mientras tabata 
purba crusa e Canal di Inglatera, a rebiba tensionnan entre Francia y Gran 
Britania. E sinkmento di e boto demasiado yen cu hende cerca di Boulogne 
a laga oficialnan local y residentenan profundamente afecta, destacando 
e crisis andando cu a afecta e region pa añanan. 


Inmediatamente despues, oficialnan Frances, incluyendo Alcalde di 
Boulogne, Frédéric Cuvillier, a expresa tristesa pa e incidente, enfatisando 
e impacto devastador cu e crisis a causa riba e costa nort di Francia. 
Mientras Gran Britania a enfoca riba condena e bandanan di contra- 


Francia ta cuestiona gran Britania den crisis migratorio 


bando responsabel pa e tipo di crusada aki, 
e perspectiva Frances ta poniendo cada bes 
mas e culpa riba Gran Bretania. 
Autoridadnan Frances a intensifica patruy- 
anan costal, reforsa pa recursonan financia 
pa pagadonan di belasting Britanico, den 
un esfuerso pa frena e crusada di migrante. 
Sinembargo, e esfuersonan aki a solamente 
conduci na e contrabandistanan adoptando 
tacticanan mas peligroso, manera sacando 
botonan for di canalnan interior of mas leu 
abou na costa, resultando den biahenan mas 
largo y mas peligroso. E contrabandistanan, 
motiva pa ganashi, ta sigui yena e botonan 
debil cu migrante hopi mas leu di nan capa- 
cidad, empeorando e riesgonan. 


Minister di Asuntonan Interior di Francia, 
Gérald Darmanin, a pidi pa un tratado nobo 
riba migrante entre Gran Britania y Union 
Europeo, argumentando cu e mercado laboral 
poco regula di Gran Britania ta actua manera 
un magneet pa migrantenan di paisnan afecta 
pa guera manera Eritrea, Sudan, y Afghanistan. 
El a señala cu e demanda pa trabou na Gran 
Britania, en bes di e accionnan di rednan crim- 
inal so, ta alimenta e crisis aki. 


Mientras e crisis di boto chikito ta keda un 
problema significante na Gran Britania, el a 
bira un topico mas keto na Francia, eclipsá 
pa retonan politico domestico. Pa hopi hende 
den nort di Francia, e creencia ta persisti cu e 
crisis aki ta un problema crea pa Gran Britania, 
uno cu a transforma y pone un peso riba nan 
comunidadnan pa decadanan. 

Kerki Protestant Piedra Plat 


8 september 2024 
Start Zondag 


Sirbishi: 9.30 – 10.30 


Sirbishi hunto (pap/hul) 


Domi Peter Hazenoot ta predica. 
Despues di sirbishi tin cofi y nos ta 
lunch hunto den nos cura di kerki. 


Miembro di kerki y por trece un invitado, 


ta mas cu bon bini! 


Eredienst: 9.30 – 10.30 


Gezamelijke dienst (ned/pap) 


Dominee Peter Hazenoot is voorganger. 
Na de dienst is er koffie en gebruiken wij 


de lunch in onze kerktuin. 


Leden van de kerk en meenemen van een 


genodigde, zijn van harte welkom. 


No tin sirbishi atardi 


Geen dienst in de middag 


DEN un medida inusual, presidente Venezolano, Nicolás Maduro, a 
anuncia cu Pasco lo tuma luga na october di e aña aki, un decision cu 
ta surgi como consecuencia di eleccionnan hopi discuti y un tension 
politico creciente. E anuncio, haci durante e programa semanal di tele- 
vision di Maduro dialuna, ta wordo considera como un intento pa reforsa 
apoyo publico den medio di un crisis cada bes mas profundo. 


Maduro, kende ta na poder desde 2013, a declara cu e celebracion 
adelanta ta destina pa crea un temporada di “paz, felicidad y siguridad” 
pa e pueblo Venezolano. “Ta september y ya ta sinti e aroma di Pasco”, 
el a bisa, hustificando e cambio sin precedente bisando cu tabata un 
gesto di gratitud na e nacion. 


E medida aki ta sigui un eleccion divisivo celebra dia 28 di juli, unda 
tanto e partido gobernante di Maduro como e oposicion a reclama 
victoria. E resultadonan oficial, apoya pa Corte Suprema di Venezuela, 
leal na Maduro a declar’e ganado, pero observadornan internacional 
y e oposicion a rechasa e resultado pa fraudulento. Nacionnan Uni 
y Centro Carter, cu a supervisa e eleccion, a critica e resultadonan, 
citando falta di credibilidad. 


E criticonan ta argumenta cu e declaracion adelanta di Pasco ta un 
distraccion di e accionnan represivo di Maduro despues di e eleccion. 
Oranan prome cu e anuncio, a emiti un orden di aresto contra Edmundo 
González, e candidato presidencial di e oposicion, kende desde e 
momento ey a sconde. Mas di 2000 persona, incluyendo periodista, 
politico y trahadonan humanitario, a ser deteni den un ofensiva contra 
disidencia, provocando un condena general. 


Maduro ta move Pasco pa october den medio di agitacion politico 


A pesar di esfuersonan di Maduro pa infundi 
alegria festivo, hopi Venezolano ta keda skep- 
tico. “Ta supone cu Pasco ta un tempo di goso, 
reunion familiar, fiesta, regalo”, José Ernesto 
Ruiz, residente di Caracas, a bisa. “Sin placa y 
cu e crisis politico aki, ken por kere cu lo tin un 
Pasco adelanta?” 


Merca a condena e ordo di aresto contra 
Gonzalez, y e vocero di e Conseho di Siguridad 
Nacional, John Kirby, a acusa Maduro di a keda 
na poder di manera forsa. Merca a contesta door 
di reforsa e sancion, incluyendo e confisca un 
avion uza pa Maduro. 


E ultimo medida di Maduro, aunke e tin intencion 
di eleva e moral, a haci poco pa sofoca e distur- 
bionan cu ta bin den e pais. 

CUATER persona cu supuesto lasonan cu e gang peligroso Tren de Aragua 
a wordo aresta na Aurora, Colorado, mientras autoridadnan a intensifica 
nan esfuersonan pa combati actividadnan criminal liga na e gang trans- 
nacional aki. E arestonan a tuma luga cerca di Ivy Crossing Apartments, 
un di e compleho di apartamento na Aurora cu recientemente a atrae 
hopi atencion di media despues di circulacion di un video viral mustrando 
hombernan arma ta drenta un apartamento forsa. 


Oficina di Sheriff di Condado di Arapahoe a confirma cu e cuater sospecho- 


Den un accion contra e supuesto gang Tren de Aragua 


A detene personanan na Aurora 


sonan a wordo deteni riba varios acusacion, 
incluyendo posesion di droga y envolvimento 
cu vehiculonan horta. Na total, seis persona a 
wordo aresta durante e operacion, cu a envolve 
esfuersonan coordina di multiple agencianan 
di orden publico, incluyendo Inmigracion y 
Control di Aduana (ICE) y e Departamento di 
Siguridad Nacional (DHS). 


E gang Tren de Aragua, originalmente di 
Venezuela, a establece un presencia na Merca, 
cu un estimado di 5,000 miembro operando 
entre Sur America y Norte America. E activ- 
idadnan di e gang a causa preocupacion na 
Aurora, unda informe di miembronan di gang 
tumando control di edificionan di apartamento 
y extorsionando residentenan a surgi. Segun 
algun residente, e miembronan di gang aki a 
hasta yega di cambia locknan y cobra huur a 
cambio di supuesto “proteccion”. 


Sheriff di Condado di Arapahoe, Tyler Brown, 
a destaca e enfoke proactivo tuma pa autori- 
dadnan, notando cu e operacion tabata parti 
di un strategia mas amplio pa atende cualkier 
violacion potencial den e area y pa sigura e 
siguridad di residentenan. Durante e patruya 
di 21 di augustus, oficialnan a confisca un 
vehiculo horta, ketamina, y 750 pilder falso. 


A pesar di e arestonan, e conexion exacto entre 
e cuater sospechoso y e gang Tren de Aragua 
ta keda sin ta cla. Sinembargo, e operacion 
ta subraya e esfuersonan continuo di autor- 
idadnan local pa frena e influencia di e gang 
na Aurora. Departamento di Polis di Aurora 
tambe a anuncia e formacion di un task force 
special na augustus pa specificamente dirigi 
y desmantela e operacionnan di e gang den e 
area. 


Mientras e investigacion ta sigui, e situacion 
na Aurora ta destaca e retonan creciente cu 
comunidadnan ta enfrenta den trata cu organ- 
isacionnan criminal transnacional manera 
Tren de Aragua, y e necesidad pa esfuersonan 
coordina di autoridadnan pa mantene sigur- 
idad publico. 

MIENTRAS e aña escolar nobo ta cuminsa, 
hopi scol ta reforsando reglanan cu ta limita 
of prohibi telefonnan inteligente den klas, 
causando debate entre mayornan. Mientras 
algun mayor ta preocupa pa keda conecta cu 
nan yiunan durante emergencia, investigacion 
ta sugeri cu mantene telefonnan completa- 
mente pafo di scol por ta e miho manera pa 
mehora e concentracion y siñamento di studi- 
antenan. 


Un estudio reciente di Common Sense Media 
a descubri cu 97% di muchanan di 11 pa 17 
aña ta uza nan telefon durante oranan di scol, 
cu un promedio 43 minuut di tempo di pantaya 
diariamente. E distraccion aki no solamente 
ta kita tempo di actividadnan academico, 
pero tambe ta disminui interaccionnan social 
valioso durante pauze. Segun e psicologo 
social Jonathan Haidt, e interaccionnan aki ta 
crucial pa desaroya habilidad social y resil- 
iencia, cual ta proteha contra ansiedad. 


E impacto di distraccionnan di telefon inteli- 
gente ta tambe evidente den rendimento 
academico. Un encuesta di Pew Research 
Center a revela cu 72% di maestronan di scol 
secundario publico ta mira uzo di telefon como 
un problema significante den nan klasnan. 


E distraccion constante aki ta corela cu caida 
den puntucion di testnan standarisa, manera 
e ACT, cu a yega un minimo di 30 aña pasa. 
Maestronan, manera esnan cu ta den e profe- 
sion pa mas di un decada, ta raporta cu studi- 
antenan awe ta lucha mas cu concentracion y 
comprension cu nan contraparte di prome cu 
telefonnan inteligente. 


Mientras muchanan por priminti di limita nan 
uzo di telefon durante oranan di scol, e natu- 
ralesa adictivo di telefonnan inteligente, cu 
scroll sin fin y notificacionnan frecuente, ta 
haci esaki improbabel. E teenager promedio 
ta ricibi 237 notificacion diariamente, hopi di 
cual ta yega durante scol. Door di laga tele- 
fonnan na cas, studiantenan ta wordo forsa pa 
enfoca riba e presente, un habilidad esencial 
tanto den klas como pafo. 


‘Smartphones’ na scol: 


Un distraccion, no un herment di siñamento 


Preocupacionnan di siguridad ta wordo menciona hopi biaha como un 
motibo pa permiti telefonnan na scol. Sinembargo, telefonnan por ta un 
distraccion den momentonan critico, manera crusa caya. Ademas, den 
emergencia manera un tiroteo na scol, keda enfoca riba instruccionnan di 
maestro, en bes di riba nan telefonnan, por en realidad mehora e siguridad 
di studiantenan. 


Pa mayornan cu mester keda den contacto cu nan yiunan, expertonan ta 
sugeri alternativanan manera telefonnan flip basico, cu ta permiti comu- 
nicacion sin e distraccionnan di medionan social. Finalmente, kita tele- 
fonnan inteligente for di scol por hiba na miho concentracion, siñamento 
mehora, y un ambiente mas sigur pa tur studiante. 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 

FIA a confirma e legalidad di tur halanan dilanti di 2024 
despues cu Red Bull y Ferrari a expresa preocupacion 
tocante e diseñonan uza pa McLaren y Mercedes. E preo- 
cupacionnan aki a surgi despues di e dominio reciente di 
McLaren y Mercedes, cu ambos team logrando tres victoria 
cada un desde e Grand Prix di Miami na Mei, interumpiendo 
e supremacia di Red Bull na comienso di temporada. 


E ansiedad di Red Bull y Ferrari a aumenta despues cu un 
camara abordo durante e Grand Prix di Italia a revela e hala 
dilanti di McLaren ta flexiona riba rectanan pero ta bolbe na 
un posicion vertical durante birada. Mientras algun flexibi- 
lidad ta permiti, Red Bull y Ferrari a sospecha cu McLaren 
y Mercedes por ta pushando e limitenan di loke e regula- 
cionnan ta permiti. 
Como respuesta, ambos team a busca claridad for di FIA 
tocante e legalidad di e diseñonan aki. 


FIA a emiti un declaracion confirmando cu tur halanan dilanti 
actual ta cumpli cu e regulacionnan di 2024. E organismo 
gobernante a bin ta conduciendo chekeonan extenso na 
cada evento, incluyendo evaluacionnan dinamico a traves di 
camaranan di video manda pa FIA pa monitoria e comporta- 


cion di halanan dilanti riba varios tipo di pista. E evaluacion 
aki lo continua te na e Grand Prix di Singapur, sigurando un 
base di datos completo pa analisis obhetivo. 


E hefe di team di Red Bull, Christian Horner, a reconoce e 
problema, referiendo na instancianan den pasado unda preo- 
cupacionnan similar a surgi. El a enfatisa cu si e diseñonan 
di McLaren y Mercedes ta dentro di e limitenan legal, Red 
Bull por considera adopta un caminda di desaroyo similar. 


Ferrari, tambe, a lucha pa haci progreso significante desde 
nan victoria na Monaco na Mei. Sinembargo, nan a sigura 
un victoria sorpresa na e Grand Prix di Italia, danki na un 
enfoke strategico di un stop pa Charles Leclerc. E hefe di 
team di Ferrari, Fred Vasseur, a scoge pa no comenta publi- 
camente riba e problema di hala dilanti, indicando cu discu- 
sionnan cu FIA ta andando. 


Mientras McLaren y Mercedes ta continua nan resurgimento, 
e confirmacion di FIA a habri caminda pa e teamnan aki 
mantene nan diseñonan actual. Mientras tanto, Red Bull y 
Ferrari por mester adapta si nan kier recupera nan bentaha 
competitivo den e bataya pa e campeonato. 


A pesar di preocupacion di rivalnan 


FIA ta aproba halanan dilanti di McLaren y Mercedes 

MIENTRAS e temporada di MLB ta drenta su ultimo luna, e Philadelphia 
Phillies y Los Angeles Dodgers ta liderando e carga, cu eHouston Astros y 
Milwaukee Brewers no mucho leu atras. AWEMainta ta presenta un bista 
di con e top 10 teamnan ta formando mientras nan ta prepara pa e recta 
final. 


Power Rankings di MLB: 


Phillies, Dodgers, Astros, y Brewers ta liderando 


Mientras e competencia pa playoff ta intensifica 


Phillies, cu un record di 81-56, a recupera 
despues di un Juli y Augustus instabil. Nan 
ta keda na top di e NL East, reafirmando nan 
dominio door di gana tres di cuater wega 
contra e Atlanta Braves. Dodgers, na 83-55, 
ta net tras di nan, mustrando cada bes mas 
formidabel mientras hungadonan clave ta 
regresa di lesion. E ofensa potente di Los 
Angeles ta entre e mihonan di e liga, aunke 
preguntanan ta keda tocante nan profundidad 
di pitcheo. 


Houston Astros, na 75-63, a surgi pa bira un 
di e teamnan mas cayente di baseball desde 
Mei, ostentando un rotacion fuerte despues 
di dificultadnan na comienso di temporada. 
Mientras tanto, e Milwaukee Brewers, na 
81-57, a sorprende hopi hende door di lidera 
e NL Central. Apesar di falta Christian Yelich, 
nan a sobresali danki na e actuacion impac- 
tante di Jackson Chourio y un esfuerso di 
ekipo bon balansa. 


Cerando e top 10 ta New York Yankees, 
Baltimore 
Orioles, 
Cleveland 
Guardians, 


Arizona Diamondbacks, San Diego Padres, y 
Minnesota Twins. Yankees, apesar di poder 
ofensivo di Aaron Judge y Juan Soto, ta 
enfrenta incertidumbre cu nan cuerpo di 
picheo. Orioles y Guardians, ambos na 79-59, 
ta confiando riba nan hungadonan estrella pa 
supera dificultadnan reciente y problemanan 
di bullpen. 


Arizona Diamondbacks (77-61) a logra keda 
competitivo a pesar di lesionnan clave, cu 
Corbin Carroll liderando e carga. E Padres 
(79-61) ta wordo reforsa pa e regreso proximo 
di Fernando Tatis Jr., mientras e Twins (75-62) 
ta keda un presencia stabil den e AL, aunke 
preguntanan ta keda tocante nan habilidad pa 
competi cu e elite di e liga. 
Mientras e post-temporada ta acerca, e 10 
teamnan aki ta posicionando nan mes pa un 
competencia profundo den playoff, cu cada 
wega na September cargando peso signifi- 
cante. 

INDIANA Fever a sigura un puesto den playoff pa prome 
biaha desde 2016, kibrando e secura di post-temporada 
activo mas largo den historia di WNBA. Fever, cu no a yega 
playoff den ocho aña, a oficialmente logra nan clasificacion 
diamars anochi, danki na derotanan di Chicago Sky y Atlanta 
Dream den otro parti di e liga. 


A pesar di no a hunga diamars, e speransa di playoff di 
Fever a wordo solidifica ora cu Las Vegas Aces a derota e 
Sky 90-71, cu A’ja Wilson liderando e carga cu un actuacion 
di 30 punto. 
Mientras tanto, e Phoenix Mercury a vence e Dream 74-66 
na Arizona. Cu tanto Sky como Dream cayendo na un record 
di 11-22, e bentaha directo di Fever riba e teamnan aki a 
sigura nan regreso na e post-temporada. 


Esaki ta marca un logro significante pa Fever, cu awor ta 
uni na New York Liberty, Connecticut Sun, Minnesota Lynx, 
Seattle Storm, y Las Vegas Aces como teamnan cu a clasifica 
pa playoff. Mercury tambe a sigura un puesto den playoff cu 
nan victoria y e derota di Chicago, lagando solamente un 
puesto den post-temporada disponibel. 


Fever ta den excelente forma recientemente, ganando 
cuater wega consecutivo, incluyendo un victoria di 100-93 
riba Dallas Wings diadomingo. E racha aki a impulsa nan 
na un record di 17-16, poniendo nan riba .500 pa prome 
biaha desde 2019. E resurgimento di Fever ta bin despues 
di un actuacion fuerte despues di e pausa Olimpico, cu seis 
victoria den nan ultimo shete weganan. 


Caitlin Clark a hunga un rol instrumental den e exito di Fever 
e temporada aki. E sensacion nobato ta promediando 18.7 
punto, un maximo di liga di 8.4 asistencia, y 5.6 rebound 
pa wega. Clark recientemente a haci historia door di bira e 
prome hungado den historia di WNBA pa registra un wega 
di 30 punto y 12 asistencia, y el a kibra e record di WNBA 
pa nobato di 3 punto cu un promedio di tres 3-puntonan pa 
wega, net tras di e estrella di Dallas, Arike Ogunbowale. 


Cu shete wega restando den e temporada regular, cumin- 
sando cu un enfrentamento contra e Los Angeles Sparks 
diaranson anochi, Fever ta buscando pa construi momentum 
mientras nan ta bay den e playoff pa prome biaha den casi 
un decada. 


Terminando e secura di post-temporada mas largo den historia di WNBA 


Indiana Fever ta logra clasifica pa playoff 

After7 breaking news p’e 


segundo edicion na Villa Floralina 


AFTER7 Team ta super exited pa anuncia 
cu N’Fuzion, bon conoci pa nan variedad 
musical, lo ta deleitando boso durante nos 
segundo edicion di After7 na Villa Floralina! 


Fecha: 6 di September 
Orario: 7:00 PM 
Luga: Villa Floralina 
Vestuario: Classy White & Denim 


Uni boso mes cu nos pa un anochi inolv- 
idabel den un ambiente super cozy, cu 
N’Fuzion, Skale y Dj Sky cu lo pone boso 
baila y gosa manera nan so por. No perde 
e edicion di After Seven Aruba, paso boso 
no kier otro bisa boso con bon nan a pasa! 


Sigura bo luga awe mes cerca nos Ambassador na (+297)5936979! Boso 
echt no kier perde esaki. 


Sir Ian McKellen tin interes 


pa bolbe como Gandalf 


SIR Ian McKellen, cu su 85 
aña, a expresa su deseo pa 
bolbe como Gandalf den e 
pelicula “Lord of the Rings”, 
pero ta bisa cu e produc- 
tornan di cine mester actua 
lihe. “Mi a caba di wordo 
informa cu ta bay tin mas 


pelicula, y Gandalf lo ta envolvi, y nan ta 
spera cu mi lo interpret’e,” McKellen a revela 
den un entrevista cu Big Issue magazine. 
Sinembargo, el a adverti, “Ki tempo? Mi no sa. 
Kico e script ta? E no ta skirbi ainda. Pues nan 
mester haci lihe!” 
McKellen, kende recientemente a experiencia 
un caida durante un presentacion di Player 
Kings na London, a reconoce e retonan di bira 
bieu, bisando cu esaki a lag’e sinti fisicamente 
debil, aunke e ta trahando riba su recupera- 
cion. A pesar di e retonan aki, e actor legend- 
ario ta keda activo, aunke e ta planea pa tuma 
e resto di aña liber. “No pasobra mi mester, 
djis pasobra mi kier,” McKellen a bisa, resalt- 
ando su deseo pa keda ocupa mientras ta 
maneha su salud. 


Despues di su residencia na Las Vegas 
Adele ta anuncia un pauze prolonga 


ADELE a revela plannan pa un pauze largo 
despues di caba su residencia na Las Vegas 
na november 2024. Durante un concierto 
na Munich, e artista ganador di Grammy 
a comparti cu e tin intencion di tuma un 
descanso significante, enfatisando su deseo 
pa disfruta di e bida nobo cu el a 


FARANDULA 


→ 


25 
Diabierna, 6 September 2024 
FARANDULA 
AWEMainta 


construi durante e ultimo shete añanan. 
Reflexionando riba su trayectoria, Adele a menciona e neces- 
idad pa descanso, insinuando cu por dura hopi tempo prome 
cu e bolbe subi escenario. E anuncio aki ta sigui un periodo 
yen di evento tanto den su bida personal como profesional, 
incluyendo su separacion di Simon Konecki na 2019 y su 
relacion actual cu e agente deportivo Rich Paul. 
E presentacionnan reciente di Adele a inclui canticanan di 
su album 30 di 2021. Conoci pa tuma pauze largo entre 
proyecto, e pauze aki ta marca un otro capitulo den su 
carera, permitiendo e explora otro actividadnan creativo y 
enfoca riba su bida personal. 


Angelina Jolie y Brad Pitt ta evita 
encuentro n’e festival di Venecia 


ANGELINA Jolie y Brad Pitt a briya n’e Festival di Cine di 
Venecia, aunke nan aparicionnan tabata cuidadosamente 
organisa riba diferente dia pa evita un encuentro inco- 
modo debi na nan divorcio conflictivo. Jolie, kende a regresa 
na cine despues di varios aña, a protagonisa “Maria”, un 
pelicula biografico tocante e cantante di opera Maria Callas. 
Su interpretacion emocional a ricibi un ovacion, resaltando 
su vulnerabilidad personal refleha den e papel. 
Di otro banda, Pitt a presenta “Wolfs”, un pelicula largo 
hunto cu George Clooney. Aunke e evento tabata anima y 
yen di celebridad, e tension personal entre e actornan no a 
pasa desapercibi, specialmente p’e disputa legal andando 
p’e viñedo Château Miraval na Francia. 
Mientras tanto, nan yiu muhe Shiloh a cuminsa e proceso 
legal pa bandona e fam Pitt, reflectando e division profundo 
familiar cu ta sigui afecta ambos actor. 


Karol G ta ricibi critica y elogio pa su version 


di “Vivo por Ella” hunto cu Andrea Bocelli 


KAROL G a genera opinionnan dividi despues di lansa un 
version nobo di “Vivo por ella” hunto cu Andrea Bocelli. E 
cancion aki, originalmente interpreta p’e tenor Italiano y 
Marta Sánchez na 1996, ta forma parti di e proximo album 


di duet di Bocelli, Duets, cu lo wordo lansa dia 25 di october 
y ta conta cu participacion di artistanan manera Ed Sheeran 
y Céline Dion. 
E colaboracion a bira obheto di critica riba rednan social, 
unda hopi usuario a compara e interpretacion di Karol G cu 
e version original, argumentando cu su voz no tabata sufi- 
cientemente poderoso pa compaña Bocelli. Sinembargo, su 
fanaticonan a sali na su defensa, compartiendo videonan cu 
ta mustra su capacidad vocal. 
A pesar di e controversia, e version a wordo elogia pa figu- 
ranan manera Marta Sánchez y Ricardo Montaner, kend- 
enan a destaca e calidad di e interpretacion di e artista 
Colombiano. 
→ 

E cas di Juan Gabriel a bira un museo 


inmersivo na ciudad Juárez 


E cas di e cantante Mexicano iconico Juan 
Gabriel, situa na Ciudad Juárez, a wordo trans- 
forma den un museo inmersivo, inaugura riba e 
di ocho aniversario di su fayecimento. E museo 
aki, parti di un compleho mas grandi, ta ofrece 
un recorido intimo door di e bida di e “Divo di 
Juárez”, exhibiendo obhetonan personal, vestu- 
arionan emblematico y premionan, incluyendo 


Grammys. E experiencia ta cuminsa den un sala inmersivo, unda momen- 
tonan clave di su conciertonan ta wordo proyecta. 
E recorido ta continua door di e cas, restaura cu detayenan original, y ta 
finalisa den un sala cu ta warda su shinishi. Pa october, lo añadi un tienda 
di souvenir y un restaurant. E entrada lo ta gratis durante e prome siman, y 
e fondonan recauda despues lo wordo destina n’e Fundacion Juan Gabriel. 
E apertura a genera un aumento notabel den e ocupacion hotelero local, 
impulsando e economia di e zona. 


Elton John a revela un infeccion 


grave na wowo cu ta afecta su bista 


E musico Britanico legendario Elton John, di 77 aña, a revela cu e tabata 
luchando cu un infeccion grave na wowo durante e ultimo lunanan, cual a 
limita su bista significativamente na un di su wowonan. Pa medio di un comu- 
nicado riba rednan social, e artista a expresa su gratitud n’e ekipo medico 
y su famia p’e sosten ricibi durante e proceso dificil aki. John a sigura cu, 


aunke e recuperacion 
ta bayendo slow, e ta 
keda optimista tocante 
su progreso. E noticia 
aki ta yega poco dia 
prome cu e estreno di 
su documental Elton John: Never Too Late n’e 
Festival di Cine di Toronto, unda e cantante 
ta planea pa asisti a pesar di su condicion. 
Aunke retira di gira, John ta sigui activo den 
musica y ta spera e lansamento di un album 
nobo hunto cu su colaborado Bernie Taupin, 
kende recientemente a insinua e yegada di e 
proyecto sorpresa aki. 


Brian May di Queen a sufri 


un atake celebral leve 
Y ta sigura su fanaticonan cu e 


ainda por toca guitara 


BRIAN May, e guitarista 
di Queen, a sufri un atake 
celebral leve reciente- 
mente, lagando e tempo- 
ralmente sin por uza 
su brasa robes ni toca 
guitara. Den un video 
publica riba Instagram, e 
musico legendario a comparti cu e incidente, 
cual a sosode siman pasa, a hib’e na un bishita 
na hospital despues cu el a perde control di 
su brasa. Aunke e experiencia tabata span- 
toso, May a sigura su fanaticonan cu el a recu- 
pera suficiente pa reanuda toca. El a expresa 
gratitud p’e cuido excepcional cu el a ricibi na 
Frimley Hospital. May, kende a enfrenta varios 
reto di salud den añanan reciente, incluyendo 
un atake di curason na 2020, a enfatisa cu e 
ta siguiendo conseho medico pa descansa y 
evita actividadnan pisa. A pesar di su prob- 
lemanan di salud, May ta sigui activo den su 
carera musical y otro proyectonan, manera su 
campaña andando contra e matansa di bestia 
den Gran Britania. 


Joaquin Phoenix a enfrenta 
un reto mas grandi pa baha 
peso p’e pelicula “Joker 2” 


E la transforma su curpa atrobe pa 
→ 

interpreta Arthur Fleck den “Joker: Folie à Deux”, cual a 
wordo revela n’e Festival di Cine di Venecia. Cu su 49 aña, 
Phoenix a admiti cu baha peso e biaha aki tabata mas dificil 
debi n’e secuencia nan di baile exigente den e pelicula, algo 
cu e no a enfrenta den e prome pelicula. Aunke den e prome 
pelicula el a baha 24 kilo cu un dieta stricto, awor el a scoge 
pa un enfoke mas sigur, conseha pa un nutricionista. Phoenix 
a expresa cu probablemente e no mester somete su mes 
na transformacion asina extremo atrobe debi na su edad. 
Ademas, el a señala cu Lady Gaga, su co-estrella, tambe 
a experiencia un perdida di peso notable pa su rol, aunke 
ambos a dicidi di no duna detaye di nan proceso. “Joker: 
Folie à Deux” lo estrena dia 3 di october 2024, primintiendo 
un storia innovativo cu elementonan musical. 


Travis Kelce: 


Di strea di NFL pa hungado di Hollywood 


E tight end di Kansas City Chiefs, Travis Kelce, ta causando 
sensacion mas ayá di e veld di futbol. Mientras e ta prepa- 
rando pa su di 12 temporada di NFL, Kelce a expande den 
Hollywood, tumando rolnan den e proximo serie di Ryan 
Murphy, Grotesquerie, y e secuela di Happy Gilmore. E lo 
presenta tambe e show di wega di Prime Video, Are You 
Smarter Than a Celebrity? E mudansa di Kelce den showbiz 
a cuminsa cu un cameo comico riba Moonbase 8 y a gana 
momentum despues di su aparicionnan bon ricibi riba 
Saturday Night Live na 2023. 
Mas ayá di actuacion, Kelce ta co-anfitrion di e podcast top di 
chart, New Heights, cu su ruman Jason, cu recientemente a 


firma un deal di $100 miyon cu Wondery di Amazon. A pesar 
di su ambicionnan di Hollywood, Kelce ta keda apasiona pa 
futbol, declarando cu su amor p’e wega ta mantene su pia 
riba tera. Cu proyectonan alinea den multiple genero, Kelce 
ta creando un caminda unico den entretenimento mientras 
ta balansa su carera di NFL. 


Jason Momoa y Danielle Brooks ta briya 


den trailer di e pelicula ‘Minecraft’ 


WARNER Bros. Pictures a lansa e prome teaser trailer pa 
A Minecraft Movie, un adaptacion live-action di e popular 
video game. E pelicula ta protagonisa Jason Momoa, Danielle 
Brooks, Jack Black, Emma Myers, y Sebastian Eugene 
Hansen. Dirigi pa Jared Hess (Napoleon Dynamite), e pelicula 
ta sigui Garrett “The Garbage Man” Garrison (Momoa) y su 
tres amigonan inadapta mientras nan ta wordo hala door di 
un portal den e Overworld di Minecraft—un reino pixelated 
y cubico yen di personahenan straño manera Piglins y Steve 
(Black). 


E grupo mester supera retonan usando creatividad y imag- 
inacion pa regresa cas. E trailer, acompaña p’e cancion 
“Magical Mystery Tour” di The Beatles, ta priminti un biahe 
aventurero y fantasioso. Como e prome adaptacion live- 
action di Minecraft, cu a debuta na 2011, e pelicula ta 
aspira pa trece e universo unico y blocky di e wega na bida. 
A Minecraft Movie ta programa pa yega cine riba 4 di april, 
2025. 

Dead by Daylight 


ta revela cuero kima di Chucky 


DEAD by Daylight a introduci un cuero (skin) nobo yama Charred pa 
un di su asesinonan mas nobo, Chucky, for di e frankicia Child’s Play. E 
cosmetico espantoso aki ta disponibel awor pa cumpra den e tienda di e 
wega uzando e moneda premium, Auric Cells. 


Behaviour Interactive, e desaroyador, ta sigui su tradicion di colabora cu 
IPnan popular di horor, agregando Chucky na su lista di personahenan 


iconico di slasher manera Michael Myers, 
Freddy Krueger, y Ghost Face. E ‘skin’ nobo 
Charred ta duna Chucky un aparencia kima, 
cu partinan di su cara ta smelt, recordando 
escenanan for di e serie di television Chucky. 
E skin aki ta un add-on opcional p’e capitulo 
di DLC di Chucky, brindando fanaticonan otro 
manera pa personalisa nan asesino faborito. 
E outfit di Charred Chucky ta live awor den 
e tienda di cosmetico di Dead by Daylight, 
agregando n’e coleccion extenso di e wega di 
contenido cu tema di horor. 


Rumor: 


Wega nobo di Spyro 
por ta den desaroyo 


FANATICONAN ta emociona tocante e posibi- 
lidad di un wega nobo di Spyro the Dragon, 
tentativamente titula “Mystery of the Dragon.” 
Speculacion a intensifica despues cu Toys for 
Bob, e desaroyador tras di e Spyro Reignited 
Trilogy, recientemente a agrega un seccion 
misterioso na su website. E seccion aki ta 
presenta un simbolo di pregunta color biña 
banda di Crash Team Rumble, hibando algun 
pa kere cu e por ta un pista na un proyecto 
nobo di Spyro. 
Toys for Bob, cu a separa di Activision na 
februari, no a confirma ningun wega nobo di 
Spyro, y ningun anuncio oficial a wordo haci. 
E frankicia di Spyro, stima pa su lansamento 
original na 1998 y su exitoso Reignited Trilogy 
na 2018, a keda relativamente keto desde e 
tempo ey. Mientras Spyro a aparece como un 
personahe di DLC den Crash Team 


G A M I N G 

Rumble, no tabatin ningun titulo nobo grandi desde e tempo 
ey. Fanaticonan ta spera ansiosamente confirmacion of mas 
detaye riba e posibel continuacion aki. 


Despues di nuebe aña 


Assassin’s Creed Shadows ta 
trece bek dobel asesinatonan 


ASSASSIN’S Creed Shadows ta cla pa reintroduci e carac- 
teristica di dobel asesinato, un faborito di fanatico cu a 
wordo mira pa ultimo biaha den Assassin’s Creed Syndicate 
na 2015. Originalmente debuta den Assassin’s Creed II na 
2009, doble asesinatonan a permiti hungadonan pa elimina 
dos blanco simultaneamente, mehorando e gameplay 
stealth. Sinembargo, e caracteristica aki a wordo kita den 
titulonan siguiente mientras e serie a evoluciona cu Origins, 
Odyssey, y Valhalla. 


Den e proximo Assassin’s Creed Shadows, hungadonan lo 
experiencia atrobe doble asesinatonan, e biaha aki cu Naoe, 
un di e dos personahenan hungabel. Naoe lo utilisa tanto 


e Hidden Blade como e tanto p’e matansanan doble aki. 
Ubisoft Quebec, e studio tras di Syndicate, ta rebibando e 
mecanica aki, p’e deleite di fanaticonan di hopi tempo cu a 
sinti falta di e caracteristica clasico aki. Assassin’s Creed 
Shadows ta programa pa wordo lansa dia 15 di november. 

LIDER di fraccion di MAS, Parlamentario 
drs. Marisol Tromp, a dirigi un carta n’e 
presidente di Parlamento, mr. Edgard 
Vrolijk, pidiendo pa entrega un serie di 
diescinco pregunta n’e ministernan di 
Ursell Arends di medio ambiente; Prome 
Minister 
mr. 
Evelyn 
Wever-Croes 
di 


Infrastructura y e Minister di Finansa y 
Cultura, mr. Xiomara Maduro. 


E preguntanan ta busca pa ricibi contesta 
riba e accionnan di gobierno pa controla 
e impacto ambiental y e peligernan riba 
caminda causa p’e vehiculonan all-terrain 
(ATV/UTV) riba e isla. 


E iniciativa ta surgi despues cu, durante 
varios aña, e gobierno y e Ministerio di 
Infrastructura a ricibi recomendacion 
extenso di un comision lidera pa DOW, 
cu ta pidi pa minimalisa e destruccion di 
naturalesa, e riesgo riba caminda publico 
y molester genera p’e vehiculonan aki. 


Parlamentario Tromp ta pidi pa aclaracion 
riba e implementacion di un moratorio n’e 
importacion di e vehiculonan aki, e deta- 
yenan di nan aplicacion y e siguimento di 
recomendacion di e comision. 


Fuera di esey, e ta cuestiona e falta di 
medida alternativo y di regulacion, a pesar 
di e crecemento di e cantidad di incidente 
den trafico relaciona cu e vehiculonan aki, 
hopi di cual turista ta envolvi. 


E carta ta enfatisa e necesidad di un 
contesta rapido y detaya di parti di e minis- 
ternan pa aclaria nan postura y accion na 
un problema cu segun Tromp, ta afecta e 
siguridad y medio ambiente di Aruba. 


E preguntanan ta como lo siguiente: 
Na MinTINO sr. Ursell Arends: 
1. Minister a anuncia den pasado cu lo 


introduci un moratorio riba importacion 
di e vehiculonan ATV/UTV na Aruba. Esaki 
realmente a tuma luga of a wordo ehecuta? 


2. Si e contesta na pregunta nr 1 ta posi- 
tivo, Minister por describi kico exact- 
amente e moratorio riba UTV/ATV ta 
encera? 


3. Si e contesta riba pregunta nr 1 ta afir- 
mativo, con a implementa e moratorio aki 
y desde ki fecha? 


4. Cuanto aña e comishon interdepar- 
tamental di Gobierno a traha riba e 
conseho(nan)? 


5. Cualnan ta tur e departamentonan cu a 
participa den e comision( nan)? 


Na MinPres sra. mr. Evelyn Wever-Croes: 
6. For di aña 2021 Minister President a 
ricibi conseho comprobando cu e UTV/ 
ATV nan ta forma un peliger real riba 
nos careteranan publico, pasobra nan no 
ta diseña pa core riba caretera di asfalt. 
Aparentemente Aruba ta e unico pais cu 
ta permiti esaki. Minister por entrega e 
proposicion p’e rutanan alternativa pa 
UTV/ATV na Parlamento? 


7. Dicon Gobierno nunca a implementa 
esaki, siendo cu for di como 4 aña pasa ya 
esaki wordo sugeri? 


8. Practicamente tur dia tin accident cu 
UTV/ATV riba nos isla, un mas grave cu 
otro, pa un gran parti cu turista envolvi. 
DTI ta logra controla di tur e vehiculonan 
aki si nan ta cumpli cu tur exigencia di un 
keuring prome cu nan subi caminda? 


9. Minister por comparti e relatonan di 
DTI cu Staten caminda ta ilustra cuanto 
di e UTV/ATV nan anualmente a wordo 


goedgekeurd den e ultimo 3 añanan? 


10. Con por ta posibel cu Gobierno pa 
varios aña ta sigui permiti destruccion 
continuo y diario di naturalesa (mata y 
bestia) den cierto area di Aruba, causa p’e 
filanan continuo y diario di centenares di e 
vehiculonan di ATV/UTV? 


11. Claramente Adventure Tourism ta 
wordo propaga tambe door di e stakehol- 
dernan den turismo, ya cu e turistanan 
lo ta gusta esaki. Minister no ta haya 
contradictorio cu ta permiti destruccion 
di naturalesa deliberadamente, door di un 
banda haci promocion/ propaganda pa 
Adventure Tourism cu ATV/UTV y alabes 
keda sin introduci ruta alternativa pa e 
tournan aki? 


Na MinFC sra. mr. Xiomara Maduro: 
12. Cuanto ATV/UTV a wordo importa na 
aña 2021, 2022 y 2023? 


13. Recientemente por a tuma nota cu e 
compania All To Car a anuncia cu nan a 
importa ATV/UTV electrico nobo na Aruba 
y a bisa cu lo no tin molester di zonido 
mas den e barionan. Pakico Gobierno a 
permiti importacion di e vehiculonan aki 
cu lo sigui destrui naturaleza su mata y 
bestianan, ya cu Gobierno te cu awe no a 
introduci ningun rutanan alternativo? 


Na MinPres sra.mr. Evelyn Wever-Croes: 
14. Ki dia Ministernan Wever-Croes, 
Arends y Tjon ta papia un solo idioma pa 
cu e topico di UTV/ATV pa cu nan respon- 
sabilidad ministerial riba e tema aki? 


15. Unda e ‘eenheid van beleid’ ta den 


conseho di Minister pa cu e tema di e 
peligernan riba caminda, molester den 
barionan residencial y destruccion di 
naturalesa? 


Parlamentario Marisol Tromp (MAS): 


Algun minister tin varios aña ta bula pipa 


riba daño cu ATV y UTC ta causa Aruba 

UN gobierno integro ta respeta pueblo su libertad, pero ora 
un pueblo tin miedo di gobierno nos ta yama esey tirania. 
Pueblo di Aruba tin miedo di su gobierno y tin miedo di 
vocifera nan inkietud. Nos por mira cu hopi hende kier keda 
leu di politica paso politica ta sushi. Keda leu di politica no 
ta trece ningun solucion, al contrario si no trece un cambio 
den politica nada lo no cambia. 


Aki na Aruba nos a custuma cu durante campaña pueblo ta 
wordo engaña cu yen di promesa falso. Nos por sinta man 
crusa y kere cu consecuencia di mal gobernacion no lo yega 
na nos porta, pero ora e problema yega na nos porta e ora 
ey ta laat. E baca a hoga. 


E siman aki tabata uno dificil paso e noticia cu a hala hopi 
antencion ta e ex-mando Policial. Nos por corda cu na 2021 
un periodista a puntra si ta un bacanal tabata tin den mando 
Policial. Hopi polis ta sinti un berguensa grandi cu nos 
Cuerpo Policial por a baha na un nivel asina abao. 


Husticia ta lago sagrado. Integridad bo tin’e of bo no tin’e. 
Un hende cu su biba no ta na ordo no por ta un ehempel pa 
comunidad. Bo por faya pero bo mester drecha bo bida pa 
despues integra bek. Nos di partido curpa ta kere cu mester 
bin limpiesa den nos Cuerpo Policial. Nos husticia mester ta 
un ehempel paso ley mester wordo respeta. Aki nos lo por 
papia di soborno den natura?? 


E realidad ta cu nos husticia no ta bon. Informacion cu nos 
tin cu tin mas polis ta desea di bandona nos Cuerpo Policial. 
Nos Cuerpo Policial ta demotiva. E palabra the right man on 
the right place no ta funciona. 


Diaranson 4 di september 2024 lo tin un reunion pa trata 
e cambio di ley landsverordening politie pa asina por hinca 
burgerpersoneel den camara room di polis. Nos por mira 
cu esaki ta e consecuencia di un mal maneho den e minis- 
terio di husticia. Ora bo no ta recluta personal na mas cu 
6 ocasion pa bira polis bo ta haya bo cu un scarsedad di 
personal den nos Cuerpo Policial. Nos ta kere cu tur e actu- 
acion nan aki ta intencionalmente haci. Awor kier cambia 
ley y asina por hinca hende cu no ta polis pa traha tras di 
camara di vigilancia cu ta cay bao di Cuerpo Policial. Asina 
tambe ta habri porta pa hunga politica partidista y duna 
hende politicamente trabao. 


Tin hopi preocupacion den pueblo. Bo mester cana rond pa 
tende e dolor di pueblo. Sinta na cas bo ta haya yamada. Tur 
tin di haber cu preocupacion cu ta reina den pueblo. Un otro 


preocupacion ta e aumento di edad di pensioen na 66 aña. 
Minister president a firma e landspakket caminda ta papia 
di hisa edad di pensioen na 66 aña. E landspakket tambe ta 
hica den e Sustainable Development Goals. Hisa edad numa 
di pensioen y laga e hendenan muri sin cobra pensioen. 


Locual cu nos no mester lubida ta cu na 2013 partido AVP 
a bisa durante campaña di no hisa edad di pensioen pero 
dia 28 di mei 2014 sindicatonan a bay di acuerdo cu gobi- 
erno pa hisa edad di pensioen na 65 aña. Hopi hende no ta 
alcansa edad di pensioen pa via ta fayece prome cu tempo. 
Kier tapa e asunto cu hende ta biba mas largo pero e realidad 
ta cu nos gobernantenan no sa con pa administra placa di 
pueblo. Mal maneho di nos gobiernonan a causa cu mester 
a aumenta edad di pensioen. E lobonan politico lo no bisa bo 
e berdad paso nos ta den porta di eleccion. 


Pa salba Aruba mester bin un cambio den nos politica. Aruba 
no por sigui den e direccion di destruccion di nos Isla. Nos 
tin un Dios cu sa ken ta e lobo politiconan cu kier gaña e 
pueblo cristian den proximo eleccion. Partido Curpa ta e 
unico alternativa. 


Eric Ras (CURPA): 


No ban husga e polis pa falta di integridad di e top di nos Cuerpo Policial 

OTMAR Oduber di Plataforma Pais a 
reuni cu SvB pa atende diferente topico 
di interes, entre nan e proposicionnan 
cu e Plataforma tin pa loke ta nos 
pensionadonan y posibilidad pa futuro. 
Otmar ta di onion cu ora ta bisa cu kier 
bay den cierto direccion, mester tin 
un bek up di informacion y datonan, 
evitando asina pa haci promesanan den 
bashi of falso, simplemente pasobra tin 
un eleccion na caminda. 
A papia riba entrada di pensionadonan, 
e gastonan cu nan tin, unda cu tin cierto 
grupo mester paga e ‘volle pond’ pa 
loke ta AZV. Tambe riba e posibilidad cu 
tin p’esnan cu tin un mayor necesidad 
den e grupo aki, es decir, esnan cu no 
ta conta cu un di dos pension, pa subi 
nan entrada, y no cu 30 of 50 Florin 
manera por a mira recientemente. Esaki 
mester wordo adapta, e siguiente gobi- 
erno mester bay atende den un forma 
serio e entrada di e pensionadonan 
aki pa percura pa nan por tin un bida 
digno segun e costo di bida na Aruba. 
“No tin un manera pa desvia di dje, 
esaki mester ta un compromiso y tur 


hende mester por sa y mira cua politico 
y partido ta para tras di e compromiso 
aki”, Oduber a duna di conoce. 
E ta añadi cu e aumento di 30 Florin 
riba e entrada di nos pensionadonan 
ta un bofta sin berguensa di parti 
gobierno. Nos pensionadonan no ta 
bibando un bida digno y ta nos deber y 
obligacion pa drecha esaki conforme e 
costo di bida actual. Un pensionado cu 
ya caba henter su bida a paga belas- 
ting no merece wordo maltrata mas 
cu mas belasting despues cu baha cu 
pension. 
A papia riba e cantidad grandi di 
hendenan cu ta biba di un AOV so y 
cu ta inhumano pa haci esaki. Otmar 
ta considera cu no ta cuestion di un 
discusion cu si mester aumenta cu 
50% of redobla, ta un obligacion di e 
proximo gobierno pa atende cu e situa- 
cion aki. E ta agrega cu no ta solamente 
e grupo aki, pero cu tin otro grupo cu 
ta cobrando menos cu e AOV normal y 
cu rapportnan cu tin riba mesa actu- 
almente ta mustra cu e grupo grandi 


aki ta biba den pobresa. “1 den cada 4 
pensionado awe ta biba den pobresa, 
mientras 14 mil tin un entrada menos 
di 900 Florin pa luna y esaki ta inacep- 
tabel. No por cera wowo pe y bisa cu 
no tin placa. Mester soluciona e prob- 
lema aki di e pensionadonan cu ta 
pasando den e problema aki y bibando 
den pobresa!” 
Pa por crea un reduccion den prima 
pa nos pensionadonan y aumenta nan 
entrada na un forma drastico y nece- 
sario, Plataforma Pais ta para pa e 
introduccion di un reforma fiscal cu lo 
ta hopi mas eficiente y productivo pa 
gobierno y unda e ciudadano lo keda 
cu mas placa den su cartera pa por 
dicidi con ta gasta esaki segun su prio- 
ridad. 


Plataforma Pais ta compromete y ta hustifica 


E obligacion di percura pa un aumento substancial 


den e entrada di pension di nos grandinan 


DURANTE reunion di Plataforma Pais cu SVB a atende un di 
e topiconan cu e Plataforma aki ta enfocando riba dje, esta e 
parti di legalisacion di e personanan indocumenta riba nos 
isla. Otmar Oduber a expresa cu for di SVB e por a sinti cu 
nan ta comparti e pensamento aki. 
Ta trata di aproximadamente 10 mil persona cu ta costando 
Pais Aruba hopi placa. E ta un tema cu posiblemente hopi 
hende no kier atende cu ne, pero cu ta forma un parti inte- 
gral den mehora e situacion di nos isla. Rapportnan ta ilustra 
cu ta trata di aproximadamente 50 miyon Florin cu Aruba ta 


perdiendo. 
E personanan aki tin un trabou, famia, vivienda, pasobra nan 
no ta biba bou palo of bou brug, pero nan no ta contribui 
cu nos sistema di entre otro AZV y AOV. Si logra legalisa e 
personanan aki den un forma coordina y bou cierto condi- 
cionnan, manera entre otro, inburgering, lo genera un 
aumento den entradanan cu lo por contribui na mehora e 
fondonan medico y social, como tambe entradanan di gobi- 
erno. 


Otmar Oduber 


Legalisacion di personanan indocumenta na Aruba 


lo por genera entradanan di 50 miyon Florin 

FALTA algun dia mas pa evento di ‘This is MEGA’ di Aruba 
Bank. Diasabra awor 7 di september ta e gran dia, unda bo 
tin oportunidad di cumpra e auto di bo soño. Aruba Bank 
ta organisa ‘This is MEGA Car Sale Event’ ariba parkeer- 
plaats di Aruba Bank Camacuri cuminsando for di 6’or di 
atardi pa 9’or di anochi. Na e evento aki, lo tin modelonan di 
auto di aña 2024 y algun modelo di 2025. E evento ta conta 
cu participacion di Kiwanis Club of San Nicolas cu lo ofrece 
un bar y cushina bon surti. Tambe lo tin entretenimento pa 
muchanan, y musica. Durante e evento lo tin oportunidad 
pa haci calculacion pa prestamo pa cliente, busca e perso- 
nanan cu t-shirt cu ta scirbi ‘MEGA Calculator’, pa bo por 
shop den bo budget. 


Durante e siman aki ainda por traha un cita via e 
E-Appointment ariba e website www.arubabank.com/MEGA 
of pasa na bo car of motorcycle dealer di preferencia, cu 
opcion pa cuminsa paga na maart 2025. 


Durante e evento, bo por ricibi un prestamo di Aruba Bank cu 
“0” downpayment y un periodo pa paga bek cu por bay te cu 
7 aña, dependiendo di e prijs di e vehiculo. Ademas ta ofrece 
un interes atractivo di entre 5.00% - 5.25%, (interes efec- 
tivo ta varia entre 5.12% – 5.38%). E cliente tin e opcion pa 


cumpra awor y cuminsa paga 6 luna despues, esta te cu e 
prome pago lo ta na maart 2025! 


Como bonus, clientenan cu nan prestamo a wordo aproba 
prome cu 7 di september 2024, automaticamente ta participa 
pa GANA AWG 10.000,- of AWG 5.000,-. 


Falta solamente 2 dia pa e gran “This is MEGA” Car Sales Event di Aruba Bank 
Cumpra bo auto awor y cuminsa paga na maart 2025 

DEN cuadro di desaroya un economia duradero y sostenibel, 
Miniser Geoffrey Wever hunto cu stakeholders a traha e Plan di 
Accion Nacional: Aruba su transicion na un modelo economico 
sostenibel y inclusivo. Un di e proyectonan di e plan di accion 
nacional ta ‘Cambio pa Autonan Electrico’. 


Diaranson ultimo, a haci entrega oficial di e prome cuater (4) 
autonan electrico pa Departamento di Asuntonan Economico 
(“DEACI”), un departamento cu ta cay directamente bou di capa 
di Gobierno di Aruba, y di e manera aki ta reemplasa e autonan 
actual cu e vehiculonan electrico. 


Durante luna di april 2024, Miniser Geoffrey Wever hunto cu N.V. 
ELMAR a firma un acuerdo historico, cu ta sirbi como fundeshi 
pa futuro cooperacion cu e compania estatal. Bao di acuerdo 
aki lo instala e infrastructura necesario na departamentonan di 
Gobierno, cual tambe lo sirbi como sosten pa transiciona for di 
uzo di ‘brandstof’ localmente. Como cu Gobierno di Aruba tin un 
rol ehemplar, electrificacion di su flota ta contribui directamente 


n’e reduccion di gasto y emision di CO2. Na prome instante, 
N.V. ELMAR a zorg pa instala e infrastructura di un EV Charging 
Station na Sun Plaza, caminda DEACI ta actualmente localisa. 
Aki a ubica e espacio necesario caminda autonan electrico por 
parkeer y recarga nan bateria, y asina tambe facilita e posibilidad 
pa a busca e autonan electrico. 


Na momento cu DEACI muda pa Cas Veneranda, lo instala 
Charging Stations eynan tambe pa por acapara e fleta. Sun Plaza 
lo sigui haci uzo despues di e EV chargers cual a ser instala. 
Miniser Wever a lidera e proyecto aki trahando hunto cu ELMAR 
y DOW. Despues di un destaho publico pa e cuatro vehiculonan 
electrico, a ricibi diferente ofertanan y a scoge e compania Green 
Wheels. E transicion aki no solamente ta mas eco-friendly, pero 
tambe mas economico, cual estudionan ta calcula un 14% di 
reduccion den costo total compara cu autonan tradicional. 


“Mi ta orguyoso awe cu atrobe nos a dal un paso den e rumbo pa 
un economia mas duradero y esaki tambe den e luna di September 
cu nos ta para keto n’e metanan di desaroyo sostenibel y e avan- 
cenan haci den esaki ,” Miniser Wever a bisa. “Esaki ta demostra 
nos compromiso pa sigui stimula e transicion energetico di Aruba.” 


Miniser Wever a duna primicia tambe n’e hecho cu reciente- 
mente conseho di Miniser a aproba e transicion pa autonan elec- 
trico di henter Gobierno. Esaki lo tuma luga den colaboracion 
cu GO-Facility (Green Overseas), cu ta un programa di Union 
Europeo (UE) cual a pone €190.000 disponibel pa realisa  e 
proyecto aki. Aruba lo ricibi asistencia tecnico y financiero for di 
UE pa e implementacion. Na mes momento, Aruba lo sirbi como 
un modelo ehemplar di transicion pa e region y pa otro teritori- 
onan Europeo. 


“Un transicion ta wordo encamina cu pasonan concreto. Cada un 
di e decisionnan aki, sea chikito awe, lo tin impacto positivo pa e 
proximo generacion”, Miniser Geoffrey Wever a finalisa ta bisa. 


Miniser Geoffrey Wever: 


Departamento di Asunto Economico ta prome pa 
ricibi autonan electrico como programa piloto 

ARUBA Bank ta orguyoso di a celebra cultura 
hunto cu Bazjan, un banda nobo dedica na revi- 
taliza e herencia musical dushi y vibrante di nos 
isla pa nos futuro generacionnan. 


E colaboracion a demostra e talento increibel di 
musicantenan local, hobennan y profesional y a 
resalta e compromiso di Aruba Bank pa preserva 
y promove e legado cultural di nos isla. 
Bazjan a haci un tremendo presentacion durante 
e Parada di Lanternanan dia 30 di augustus y 
e Parada Cultural dia 1 di september, tur dos 
organisa pa Fundacion Chico Harms. E banda 
a captiva e publico cu e zonido unico y ritmo 
di musica tradicional di Aruba, hunto cu Gucci 
Dancers Group. 
E patrocinio di Aruba Bank a hunga un rol crucial 
pa haci posibel e participacion di Bazjan den e 
paradanan cultural aki, dunando e fondo nece- 
sario pa ekipo di zonido y otro gastonan. 
Aruba Bank a contento di por a haci contribucion 
pa asina demostra su compromiso pa fomenta 
iniciativanan cultural den comunidad cu enrikece 
e bida di tur Arubiano. 


Pabien na tur esnan cu a hunto a celebra e 
herencia cultural vibrante di Aruba! 


Aruba Bank ta celebra cultura hunto cu Bazjan durante di fin di siman 

LUNA di september ta luna di conscientisacion di Alzheimer, 
Minister Ursell Arends hunto cu partnernan importante 
tabata presente durante e acto di conscientisacion na 
Bestuurskantoor. Un evento dedica pa honra e personanan 
cu diariamente ta wordo impacta cu efectonan di Alzheimer. 


Alzheimer ta un tipo di demencia cu ta afecta memoria, 
pensamento y comportacion. No solamente e ta impacta e 
persona cu ta padece di dje, pero tambe su familiar y cuida- 
donan. 


Como un gesto simbolico di solidaridad, Bestuurskantoor a 
wordo ilumina cu luz biña, color oficial di conscientisacion 
di Alzheimer. E color biña ta representa e curashi, dignidad 
y perseverancia di personanan cu ta enfrenta e malesa aki 
dia tras dia. E ceremonia di iluminacion a honra nan trayecto 
y ta lansa un yamada na nos comunidad pa tuma accion cu 
mas empatia y compasion pa e adultonan mayor cu ta biba 
cu Alzheimer. 


Durante e ceremonia, representante di Centro di Memoria, 
Sra. Sabrina Sonensein a enfatisa e importancia di detec- 
cion trempan. Centro di Memoria ta un centro diagnostico 
pa pashent cu problema di memoria y otro problema cogni- 


tivo, cu ta den colaboracion cu Horacio E. Oduber Hospitaal 
y S.A.B.A. . Aunke ainda no tin un cura, un diagnostico 
trempan y un cuido adecua por marca e diferencia den e 
maneho di sintomanan 


Representantenan di Cas Marie tambe a duna palabra unda 
nan a elabora riba e importancia di nan servicionan. Cas 
Marie ta ofrece un luga sigur y structura pa e personanan 
cu ta sufri di Alzheimer, yudando nan pa mantene nan habi- 
lidad cognitivo y social. Tambe nan ta brinda un gran sosten 
na mantelzorgers, cu mester di un respiro y ayudo den nan 
tarea diario. 


Pa finalisa e anochi, esnan presente a wordo deleita cu un 
poema captivante di empleado di Cas Marie, Samantha. E 
la dedica esaki na su wela cu tambe a wordo afecta door di 
Alzheimer. Un poema cu a resalta e rol crucial di comunidad 
den cuido y sosten pa e personanan cu Alzheimer. 


“Nos no lo laga e personanan afecta door di Alzheimer soña 
den scuridad; nos lo sigui ilumina nan caminda cu amor, 
empatia, y lus di speransa. Nos lo sigui defende e dignidad 
y bienestar di nos adultonan mayor”, Minister Arends a 
expresa. 


Bestuurskantoor a wordo ilumina cu luz 
biña en conexion cu luna di alzheimer 

ALGUN dia pasa mi a saca un articulo riba e derechonan 
fundamental cu cada ciudadano tin pa disfruta di nos beach 
y cu palapanan construi riba patrimonio di pueblo no ta 
propiedad ni ta cay bao autoridad di hotelnan. Mi a pone 
enfasis cu tanto localnan y turista di otro hotelnan tin e 
derecho legal pa uza e palapa di cualkier hotel riba beach, 
sin cu siguridad di e hotel en cuestion por reclama algo. 
P’esey, mi ta urgi hotelnan pa informa nan trahadonan pa 
sigura cu niun di nan trahadonan por kibra derecho legal di 
nos ciudadanonan, ora nan ta bay haci uzo cualkier palapa 
riba beach. 


Protesta y responsabilidad 
Siman pasa nos por a wak un protesta a tuma luga na Baby 
Beach. Mi kier enfatisa cu tur ciudadanonan di e pais aki 
por organisa protestanan, pasobra esaki ta nan derecho. 
Sinembargo, mi punto ta cu e mester wordo haci di un forma 
responsabel. Ta importante pa pone un meta p’e protesta, 
sinembargo, sin cu esaki ta “kibra of afecta” nos unico pilar 
economico. Alabes mi ta puntra, ta kico kier logra cu un 
accion di protesta cu ta pone turistanan sinti cu nan no ta 
welcome na Aruba? Un protesta mester tin un meta comun, 
cu mester inclui respet y responsabilidad. Vocifera sin haci 
daño, actua sin trece na peliger e turismo cu dies miles di 
ciudadano ta depende riba dje, y semper actua cu noblesa y 
na bienestar di nos pais. 


Mi ta encurasha dialogo 
Mi ta di opinion cu mester bin un dialogo entre e grupo di 
protesta y minister Dangui Oduber, cu den su articulo di 
prensa a duna señalnan cu e ta habri p’esaki. Pueblo ta keda 
na prome luga pa nos tur, p’esey si tin inkietud bao di pueblo 
of un grupo di persona, mi ta encurasha p’e dos partidonan 
sinta cu otro. Na final, nos tur kier mira solucionnan pa cierto 
desaroyonan den nos pais cu ta preocupante. E ta noble pa 
haci tur esfuerso pa yega na un solucion, y tin e grandesa pa 
yega na otro cu respet. 


Hamas nos preocupacionnan mester tuma un forma destruc- 
tivo, y sigur no p’e unico pilar economico di nos pais. Tin 
demasiado den balans pa nos pais! Aruba mester di nos tur, 
y si berdaderamente nos curason ta den e luga corecto, nos 
lo haci e esfuerso pa conecta cu otro y yega conhuntamente 
na un dialogo, cu por crea e oportunidad p’e partidonan 
conhuntamente por yega na un plan solido cu ta beneficia 
nos tur. 


Mi ta invita e grupo di protesta pa ta mas intencional pa trece 


solucion pa su preocupacionnan y pa ehecuta su protes- 
tanan di un forma responsabel. Tin formanan decente y 
corecto pa promove boso ideanan. Aruba mester di lidernan 
madura cu semper ta pone Aruba prome; sea pa natura- 
lesa, sea pa finansa, sea pa turismo, corda, nos tur hunto ta 
Aruba! 


Parlamentario Marco Berlis (MEP): 
Palapa y protesta 

MASTER Clifford Rasmijn a duna prensa un 
recuerdo pa celebra 30 aña di  existencia di 
Brazil Taekwondo Stichting como aprecio pa tur 
e añanan cu prensa ta apoya e Stichting. 


For di 30 aña pasa caba prensa semper tabata 
t’ey pa Brazil Taekwondo Stichting ora cu dia 18 
di Augustus 1994 Master Alberto Klaber a funda 
e Stichting. Despues Master Willy Willems a sigui 
cu e Stichting. Awo Master Clifford Rasmijn t’ey 
pa sigui pa por lo menos 30 aña mas. 


Tur Miembro di Prensa a keda  contento cu nan 
copi. Hopi a bisa cu esaki a bira nan copi pa 
bebe te y otro a bisa ta pa bebe kofÏe. Prensa 
semper a apoya Brazil Taekwondo Stichting cu 
tur e actividadnan cu Brazil Taekwondo Stichting 
a  organisa durante di e 30 añanan aki. Brazil 
Taekwondo Stichting ta considera prensa como 
miembronan di nan team. 


Brazil Taekwondo Stichting a bin pa keda, 
formando talento pa drenta e team di “Train Hard 
Fight Smart” pa despues nan sigui pa Taekwondo 
Team Aruba. Master Clifford Rasmijn y Master 
Yoshmar Wever ta trainer y coach di Taekwondo 
Team Aruba y ta prepara e atletanan pa repre- 
senta Aruba dignamente. Awo ta concentra ariba 
e new generation y tin varios proyecto pa futuro. 


Clifford Rasmijn a duna prensa un recuerdo 


Pa celebra 30 aña di Brazil Taekwondo Stichting 

DIABIERNA ultimo, manera tur diabierna, tabata tin ambi- 
ente pa adultonan mayornan na Djiespie‘s Place acompaña 
pa musica di Robert Thiel y su grupo. Aunke awendia e ambi- 
ente aki ta atrae mas edad na Djiespie’s Place. 


Parlamentario Setty Yarzagaray di fraccion di MEP tabata tin 
e honor di acompaña Minister Endy Croes como represent- 
ante di Gobierno di Aruba pa entrega un reconocemento na 
e gran famia di Djiespie. Esaki un par di siman despues cu 
Djiespie’s Place y famia a celebra nan 35 aña di aniversario. 


Riba e fecha aki lamentablemente Setty y famia tabata di 
vakantie den exterior un par di dia y alabes Minister Endy 
Croes tambe. Pero no kier keda sin reconoce e famia Franken 
cu e gran logro cu e 35 aña di existencia aki mirando e retonan 
cu nan tabata tin den caya grandi pero ademas reconoce nan 
pa ta un luga unda adultonan mayor y hobennan awendia 
ta bin hunto pa pasa momentonan ameno den compania di 
famia. 


Parlamentario Setty Yarzagaray tambe kier a uni na Gobierno 
di Aruba pa felicita su gran famia Franken-Geerman pa tur 
nan trabou y dedicacion pa tanto purba trece ambiente den 
caya di Oranjestad pero tambe di ta un luga unda nos grand- 
inan por tin e oportunidad tur diabierna pa sali for nan ambi- 
ente di cas den un ambiente musical. Felicitacion alabes na 
Lucia Rasmijn cu a cuminsa traha cu Djiespie’s Place desde 
e prome dia. Tambe ta felicita y gradici tur grupo musical y 
musiconan (manera Etty Topenberg def.) cu a cuminsa y a 
sigui cu e tradicion aki dedica na nos grandinan. 


Parlamentario Yarzagaray ta admira sra. Chila Franken y 
Rita Geerman cu practicamente ta baila casi henter diabi- 
erna anochi cu ta nan dia di gosa despues di dianan cu 
trabou duro. Pabien na e gran famia cu ta yega na Djispie’s 
Place cu diabierna pa sostene e gran famia di Djiespie’s! 


DIA 1 di september sr. Raymond Hernandez a cumpli 30 
aña como director di Archivo Nacional Aruba y sr. Derrick 
Werleman a cumpli 15 aña como director di Departamento 
di Finansa. Pa conmemora e momento special aki Minister 
Maduro di Finansa y Cultura a ricibi e dos directornan pa 
asina felicita y gradici cada uno pa e trabou haci na biene- 
star di Aruba. 


Sr. Hernandez ta encarga cu e archivonan cu ta e memoria 
di nos Pais. Sin archivo, por ehempel, ta dificil pa nos tin 
acceso na informacion di stamboom cu ta contene lasonan 
familiar ora ta trata di herencia. Den casonan den corte 
tin biaha tambe ta e informacion den archivo ta locual por 
duna claridad. Y asina tin mas informacion cu ta importante 
pa como pais wordo conserva y bon warda. Sin lubida e 
proyecto Coleccion Aruba riba www.coleccion.aw na unda 
cu ANA ta hunga un rol importante. Ta trabounan impor- 
tante pa conserva nos herencia cultural pa cual Minister 
Maduro kier gradici sr. Raymond Hernandez. 


Sr. Werleman ta na cabes di Departamento di Finansa cu t’e 
curason di gobernacion cu ta percura pa e maneho finan- 


ciero, pagonan, maneho di debe, pero tambe pa repre- 
senta Aruba den diferente reunionnan cu Hulanda, CAFT, 
Landspakket, IMF, Compania di Rating, inversionista inter- 
nacional, etc. Den tur e trabounan aki sr. Werleman semper 
ta presente y bou su liderazgo Departamento di Finansa ta 
haci e trabounan necesario pa logra un maneho financiero 
sostenibel pa Aruba. Minister Maduro ta gradici sr. Derrick 
Werleman pa su liderazgo na bienestar di Aruba. 


Minister Maduro ta felicita sr. Hernandez y sr. Werleman 


Respectivo 30 y 15 aniversario na cabes di Archivo Nacional y Departamento di Finansa 


Parlamentario Yarzagaray a acompaña Minister Endy Croes 
Entrega di reconocimento 
n’e gran famia di Djiespie’s 

DIAHUEBS 
mainta 
Prome 


Minister 
Evelyn 
Wever-Croes 


acompaña pa Parlamentarionan 
Edgard 
Vrolijk 
y 
Shailiny 


Tromp-Lee y representantenan di 
Futura a bishita Fatima College pa 
admira e 4 digiboardnan cu e scol 
a gana cu e Proyecto di Edutech. 
Prome Minister a expresa di ta 
contento di por wak con entusi- 
asma e docente y alumnonan ta 
pa traha cu e boardnan aki. 


E alumnonan di Fatima College 
a indica di ya caba tabata traha 
cu algun ekipo, manera screen 
di television, laptop etc. pero pa 
nan, e digiboard ta hopi mas efici- 
ente y mas agradabel pa traha 
y siña cu ne. Prome Minister a 
expresa cu esaki ta hopi bunita 
pa tende, mirando cu e idea tras 
di e proyecto di Edutech ta pa 
duna scolnan e oportunidad di 
gana material digital pa asina 
mantene nos muchanan “up to 
date” den e mundo digital. 


“Mi ta felicita e ekipo completo 
di Fatima College y e alumnonan 
cu nan digiboards. Tambe mi ta 
gradici Futura cu e Proyecto di 
Edutech, na unda Gobierno a 
pone 800 mil florin disponibel 
pa scolnan na Aruba. Pa por 
participa, e scol lo mester inscribi 
y bin cu un proyecto innovativo, di 
cual si nan gana, lo ricibi e mate- 
rialnan financia pa Futura. 


Tambe mi kier a informa cu e 
ultimo ciclo di Edutech a habri 
caba y lo cera dia 21 di october 
2024. Cu esaki, mi ta invita tur 
scol pa inscribi pa asina tin e 
oportunidad di ta un scol ganado. 
Masha pabien Fatima College 
y hopi danki Futura”, Prome 
Minister a expresa. 


Como scol ganado, nan a ricibi 4 digiboards 


Fatima College a participa y a gana cu e proyecto di Edutech 

AÑA pasa Minister Geoffrey Wever 
a cuminsa cu e proyecto di consci- 
entisacion di e metanan di desaroyo 
sostenibel, e ‘Sustainable Development 
Goals (SDGs)’, na alumnonan di 6e 
klas di scolnan basico. Ta importante 
pa conscientisa ealumnonan di kico e 
metanan di desaroyo sostenibel ta y 
con cada un di nos por aporta na esaki. 


Den luna di september a ser acorda 
pa Nacionnan Uni como e Sustainable 
Development Goals Month. P’esey den 
e luna aki paisnan rond mundo ta para 
keto na e SDGs pa crea mas ‘aware- 
ness’ over e SDGs y pa celebra e avan- 
cenan haci den caudro di desaroyo 
sostenibel. Diamars 4 di september 


2024, Minister Wever a cuminsa cu 
e continuacion di e proyecto aki y a 
bishita klas 6 di Colegio Santa Famia 
na Pos Chikito. Di un manera interac- 
tivo, Minister Wever a splica e metanan 
di desaroyo sostenibel na e alum- 


nonan. For di e alumnonan tabata tin 
basta interes pa e topico. 


“Mi ta hopi contento y ta gradici Colegio 
Santa Famia pa a ricibi nos.” - Minister 
Geoffrey Wever. 


SVGA ta invita publico en general pa bin bishita nos depar- 
tamentonan durante un open dag. Asina ta haya un bista 
di e servicio importante cu Stichting voor Verstandelijk 
Gehandicapten Aruba (SVGA) ta brinda na nos comunidad.   


E open dag lo tuma luga diahuebs mainta 19 di september 
2024 na e departamentonan: 
• Scol Dun’un man: School voor Zeer Moeilijk Lerende 
Kinderen 4-16 jaar te Piedra Plat 86-B; 
• Pasadia Bibito Pin: Kinderdagverblijf 2-16 jaar te Piedra 
Plat 97-A; 
• Centro Man na Obra: Arbeidstrainingscentrum vanaf 16 
jaar te Piedra Plat 97-A; 
• Pasadia Briyo di Solo: Dagverblijf voor volwassenen vanaf 
16 te jaar Piedra Plat 97-A; 
• Pasadia Centro di Cuido: Kinderdagverblijf kinderen met 
meervoudige beperkingen 2-18 jaar te Palisiaweg 100 San 
Nicolas; 
• Cas Blenchi: Gezinsvervangend tehuis voor kinderen en 
jongeren 6-24 jaar te Piedra Plat 185D; 
• Cas Sjabururi: Gezinsvervangend tehuis voor volwassenen 


vanaf 18 jaar te Sjabururi 16; 


Please inscribi  via e link aki bou o  uza e QR-code den e 
plachi. Tin oportunidad pa inscribi na 2 departamento: 9AM 
y 11AM. Si tin pregunta por yama 5227842 o email info@ 
svga.aw. 


Lo tuma contact si un rondleiding/presentatie ta yen caba 
pa ofrece un otro oportunidad pa haya sa mas di nos funda- 
cion. 
Bon bini na un y tur, please inscribi ASAP pa sigura bo luga 
durante nos open dag!! 


Link pa registracion: 
https://docs.google.com/forms/d/e/1FAIpQLSe8Iqys8 
ZdvKclazYxd7_8HOb9_6SWs7X3JXGxApAGmSdNMAA/ 
viewform?usp=sf_link 


Ban topa na SVGA dia 19 di september 2024! 


Save the date: 


Open dag SVGA 


19 september 2024! 


Minister Geoffrey Wever a duna presentacion 
di SDGs na alumnonan di Colegio Santa Famia 

HIACINTHA desde mucha a pasa hopi cosnan dificil den 
su bida, na edad tempran su tata a fayece y E a wordo ranca 
di tur su rumannan y entrega na familiar pa criel’E Akinan 
E a pasa hopi trabou, muy en principal e falta di cariño cu 
nunca E a expirencia, e falta di amor pa cu su rumannan. E 
no sa unda nan ta, hendenan straño cu no a dunel’E e amor 
cu E, como mucha hopi chikito tawatin hopi necesidad di dje 
pa un desaroyo sano. 


Al contrario hasta nan a abusa di dje, un trauma horibel y 
espantoso te cu na su edad di 81 aña, ainda E ta corda 
perfectamente e oranan desagradabel cu E mester a soporta. 
Den e cas E tawata trata como un catibo hubenil, E mester 
lanta 5or di marduga traha kofÏe, bati pan, traha desayuno 
p’esnan ey den come. Laba tur coy kibra, bari cas etc.-etc. 
Pa milager di Dios y semper Dios a cuidel’E, Imelda Hof a 
habri na aña 1954. 


Y E tawata den e prome scogidonan pa bay Imelda Hof. 
Akinan E a lanta den un otro ambiente, hopi disciplina yen 
di fe pa cu un futuro miho y E a logra tambe pasa otro aven- 
tura y Dios mediante a bin conoce su Mama su rumannan un 
encuentro yen di dolor Y lagrimanan cu a brota no solo di 
nan wowo, pero di profundo di nan alma. Na edad Hopi jong 
E mester a bay traha pa mantene su mes. Su mama tawata 
pasa hopi trabou pa sobrevivi e mama tawata un persona 
hopi humilde y devoto y pober. 


Hiacintha semper di su bida a traha duro y progresivo, 
nunca E a ria pa ningun sorto di trabou, E a traha na empre- 
sanan grandi manera Dufry, Aruba Trading, Bon Bini Bazar y 
Mansur Trading Free Zone. 


E a ocupa puestonan di Supervisor y Manager. E ta domina, 
Papiamento hopi bon, Spaño, Hulandes y Ingles. Hasta E a 
sorprende mi un biaha na un encuentro amistoso cu e consul 
Dominicano y Generalnan di Santo Domingo cu a bin Aruba 
pa cu un encuentro encuanto trabounan boluntario. 


Despues di cu E Generalismo di Santo Domingo señor 
Wilson a tira un elocución, elocuente, gradiciendo Hiacintha 
inmensamente pa cu su trabounan bolontario aki na Aruba. 
Hiacintha a lanta para y cana bay den direccion di E General, 
E a pasa cu e Mike y mi a pensa cu E ta bay papia papia- 
mento, pero pa mi sorpresa E tira un discurso, den un Spaño 
casi perfecto unda E a haya un ovacion impresionante pa cu 
su elocuencia. Den bida Hiacintha alogra cosnan grandi E a 
traha pa mas cu 20 aña como boluntario. 


E a ocupa puestonan di honor den Centro di Bario Savaneta 


como Presidente di E Club, pa varios aña como boluntario, 
E a drecha ful e club dak, verf, cambia tur porta y bentana 
y a traha ful un cancha nobo di Zaal Voetbal un inversion 
cuantioso. Además E a traha un Little Leaguie Ball Park na 
Savaneta un inversion di mas cu 250.000,00 florin puro 
donacion, di Cede Aruba, Aruba Way Foundation, Otis NV., 
Coastal y Gobierno di Aruba, via Minister di deporte Dangui 
Oduber, y hopi mas instancianan, cu a coopera cu tur confi- 
anza den su persona, pa cu su honestidad y cumplimento. 


Ta haci hopi dolor pa menciona cu nunca E a wordo condecora 
p’e tantisimo trabounan grandi cu E como muhe balente a 
desplega, no tawatin tempo p’esey. Na aña 2019 E a haya 
Covid y tawata hopi malo ora E a yega Hospital ya tawata 
hopi laat nan a Ponele den camber di morto hunto cu otro 
3 persona pa muri e tresnan a muri pero pa MILAGER E a 
sobrevivi, y a scapa milagrosamente. 


Papa Dios si a condecórele’E cu e puesto bon mereci den 
su Reino. Na maart y april 2004 tawatin un desputa entre 
Nelson Oduber, Prome Minister di Aruba Y Papa Capriles 
doño di Banco, Caribbean Metrcantile Bank di Aruba pa 
un suma cuantioso di un miyon di florin. (1000.000,00= 
Na maart Hiacintha a skirbi un remitido) remitido tawata 
semper su faborito) unda E a roga Papa Capriles, cu ta un 
persona hopi stima na Aruba pa haci un obra di caridad, y 
pa ta intolerante encuanto e disputa, pasobra e placa ey no 
ta bay pa Nel paga, sino ta pueblo di Aruba cu no tin ni arte 
ni parte den e disputa tin cu bay pagele y pasa man ariba su 
curason y absolve nos pa cu e suma. 


En berdad pa cu milagernan ainda no acaba na mundo, 
Papa Capriles como un persona hopi humilde y sensato a 
manda gradici Hiacintha p’e curashi cu E a tuma pa resolve e 
disputa aki na un manera elegante y sensato. Papa Capriles 
a mándele e siguiente telegram. 


Willemstad, Curaçao, 49/47 25 0215 y cu a sali publica tambe 
den Diario nos unico corant, dia 1 di april 2004, cu semper a 
skirbi e berdad. Muy apreciada señora Thijsen Trimon. Hopi 
mi a aprecia señora su carta abierto den Diario. Danki p’e 
bunita palabranan, Mi ta contento señora, di informa señora 
ku mi ta sigui e bon conseho di señora. Masha masha masha 
danki. Atentamente Lio Capriles. Y Aruba no mester a paga 
e suma di Awg. 1000.000,00 nunca mas. 


Y kico Hiacintha a haya como danki. N A D A: E asfaltweg traha 
pa bay Young Fellow Restaurant ta otro obra di Hiacintha, 
unda E a traha un verzoekschrift detaya pakico e caminda 
aki mester bin. (2018) Hiacintha tawatin su Grupo 


Hiacintha Thijsen Trimon Posthumous 


→ 


43 
Diabierna, 6 September 2024 
AWEMainta 


Gradicimento/ Invitacion 


Pa medio di esaki esposa, yiunan, nietonan, 
rumannan y demas famia, kier a gradici tur 


famia, amigo y conocirnan, cu a sostene nos 


durante partida inespera di nos ser stima: 


Sr. Pedro H. Croes 


“Tico”/ “Pachi” 


Un danki special ta bai pa Dokter di Cas, Dr. S. 


Vis, pa su atencion personal. 


Na tur persona cu atraves di boso presencia, 


mensaje of jamada a consola nos den e dianan 


aki. Na Diacono Mr. Michael Nicolaas, un 


gradicimento special pa e bunita respons na 


honor di nos stima. 


Por ultimo un danki special na personal di 
Aurora Funeral Home, pa nan bon trabao, 


atencion y servicio. 


Famia ta invita pa asisti na 3 sacrificio di misa na 


Misa La Birgen di Fatima Dia: 


Diadumingo September 8, 2024 pa 6pm 
Diadumingo September 15, 2024 pa 6pm 
Diadumingo september 22, 2024 pa 6pm 


Boso presencia lo ta altamente aprecia. 


Pa medio di esaki esposa y famia kier a gradici 


un y tur cu a Brinda nan sosten y atencion 


durante enfermedad, fayecimento y entierro di 


nos ser stima: 


Sr. Vicente 
Querino Ras 


Cariñosamente jama “Querino” 


Un danki na su dr di cas Dr. Croes y Dr. Ladenus. 


Un danki di curason ta bai na Su care givers 


nan di Koningin Wilhelmina Kankerfonds sra. Evi 


Popke, Joe Dirks y Lola Geerman. 


Por ultimo un danki na Aurora Funeral Home pa 


nan bon trabou, atencion y servicio. 


Ta invita pa 3 Santo Sacrificio di misa 


Cual lo tuma lugar na Pro Cathedral San 


Fransisco dia: 


Diaranson 4 di September 2024 pa 7or pm 
Diahuebs 5 di September 2024 pa 7or pm 
Diabierna 6 di September 2024 pa 7or pm, 


despues di ultimo misa lo tin resa un rosario na 


cas 


Bo(so) presecia lo ta altamente aprecia. 


di Curazon di Savaneta un grupo di 
Adultonan Mayor di 60 te cu 93 aña. 
Unda tur diamars E ta tawata reuni cu 
nan. Nan ta dal nan desayuno mainta, 
sa tene hersenhymnastiek, baila bay 
goal, y sin por lubida nan Bingo cu 
tanto nan tawata diberti. 


Pa no lubida tur aña sagrado E 
tawata hiba nan Christmasdinner na 
Renaissance Hotel cu gratuitocamente 
nan tawata haya cerca señor Eduardo 
de Veer. Tur cos cu E a propone den 
bida E a bringa y traha duro pa por 
a logre. Varios biaha E a hiba nos 
Adultonan Mayor bay dinner of desa- 
yuna na luganan hopi great aki na 
Aruba. Falta un cos mas cu E tawata 
bringando pé tawat’e pida tereno 
pariba di Brisas del Mar, unda mester 
bin santo blanco, Palapas y un Kiosco. 


Unda e lo pone tambe su curason 
GRANDI tur na Luz. Mi ta spera cu 
Gobierno compensele un parti di e un 
miyon florin cu nan a haya na 2004. Y 
Cumpli cu su ultimo deseo. 


E merece loke E a pidi. E plan t’ey 
aprobacion mester y Dios mediante su 
soño lo bira Realidad. E proyecto no ta 
p’E pero pa nos hendenan di Savaneta. 
Su maleza a trece hopi sufrimento p’E 
y pa su famia E a carga Fe cu E lo cura 
a pesar cu e Maleza tawata incurable. 


Prome cu E a muri E a bisa mi, Pa, 
(asina E ta yama mi) awor si mi ta bay 


laga Bo, semper mi a pidi Hesus cu hopi Fe y confianza pa mescos cu E a lanta 
Lazaro for di Morto, E lanta mi for di e cama aki y cura mi, pero Hesus ayera nochi 
a manda un hala di Angel masha bunita mes bin busca mi, asina Pa mi tin cu bay. Y 
mi ta pidi di profundo di mi curason mescos cu ami no a yora mi morto mi a tumele 
cu tur curashi cu Dios a duna mi please no yora ora mi muri. Please no yora tawata 
su ultimo palabranan di curashi y Cohon. 


Si mi a mira un hende cu curashi y tuma morto cu tur trankilidad ta mi señora. 
Hiacintha a logra cu su maleza un soño grandi cu casi tur anochi E a derama hopi 
lagrima pa wak su yiunan reconcilia, y E a logra. Dios tumele den su reino, pasobra 
E merece y ta digno di Bo Señor. Amen Aleluya. 

“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu profundo tristesa den nos curason, nos ta 


anuncia fayecimento di nos casa, tata, ruman, 


omo, primo y amigo stima: 


Arsenio Rutilio Willems 


Mihor conoci como:“Tilo” 
*02-08-1960 - †28-08-2024 


Na nomber di su: 
Casa: 
Joyce Violeta Willems-Boekhout 


Unico yiu: 
Jayant Arsone Willems 


Mayornan: 
†Julita Willems 
†Mario Willems 


Rumannan: 
Louis Willems y esposa 
Arquimedes Willems y famia na spaña 
Mary-ann Willems, pareha y yiunan 
Irene Willems y yiunan 
Jasmira van der Beek-Willems y famia 
Gilberto Willems y famia 
Allan Willems, Mariela, Marienne 


Suegra: 
†Petra Boekhout 


Swa y cuñanan: 
†Cornelis Boekhout y famia 
Aida Harms y famia 
†Hose Boekhout y famia 
†Rosa Harms y famia 
Ronny Boekhout y famia 
†Chicka Wijshijer y famia 
Lydia Boekhout 
Mario Boekhout 
Modesto Werleman 


Tanta y omo, primo y primanan, ex 
coleganan di Barcelo Hotel 


Demas famia: 
Willems-Boekhout, van Beek, Garcia, Kelly, 
Maduro-Wever, Croes, Lozano, Dominquez, 
Earlineton, Kwidama, Albertsz, Peña, 
Koolman, Werleman, Harms, Henriquez, 
Leon, Tromp y Winterdaal 


Ta invita tur famia, amigo(a)nan y 
conocirnan pa asisti na e acto di entiero 
cual lo tuma lugar Diasabra 7 di September 
2024 for di 2 pm pa 4 pm na Misa 
Inmaculada Concepcion na Sta. Cruz y 
despues lo sali pa santana catolico na Sta. 
Cruz 


Nos disculpa si den nos tristesa nos por a 
lubida un miembro di famia 


Nos ta lamenta cu despues di entiero no 
por ricibi bishita di condolencia na cas 


Mi Dios, Mi Señor, Mi Salbador 


Cu Bo amor infinito tenemi den Bo braza 


Ya no tin scuridad 


Unicamente Bo Luz briyando 


Cu dolor na nos curason, nos ta anuncia 


fayecimento di nos ser stima: 


Jacinta 


Sarafilia Thijzen 


Cariñosamente yama “Sara of Tanti Sara” 


*09-09-1942 – †-01-09-2024 


Tata y mama: 
† Toribio Thijzen y † Adelita Thijzen - Noguera 


Na nomber di su: 
Yiu: 
Maroushka Rasmijn y Angelo Kock 


Nieto: 
Joshwin Ponson y Emelly Ras 


Rumanan: 
† Juan Thijzen y Yolanda Thijzen - Tromp 
Carlota y † Theo van Ginneken - Thijzen 
Fichi Thijzen 
† Moises Thijzen 
Frida Thijzen 
† Francisco Thijzen y Cecilia Thijzen – 
Henriquez 


Sobrino y sobrinanan: 
Solange Thijzen y Alwin Rasmijn y famia 
Zetsia Thijzen y Marcel Tromp y famia 
Maureen y Gregorio Roa - Thijzen 
Jeremy Thijzen y Uriana Ponson y famia 


Ihanan: 
Indira Chan y famia 
Lucenis Mendez y famia 


Su Amiganan stima: 
Marbella Chan - Mendez y famia 
Filomena Vrolijk y famia 
Mirtha Noguera - Arends y famia 
Nenechi Henriquez y famia 


Lo ta bai tin un box disponibel pa nos dushi 
ancianonan di Cas di Machi. 


Ta invita demas famia, primo y primanan, 
bisiñanan, amigo y amiganan y conocirnan 
pa asisti na e acto di condolencia y 
despedida, cual lo tuma lugar diabierna 
6 di September 2024. For di 9:00 pa 11:00 
di mainta na Pray Funeral Home na San 
Nicolaas. 


Despues lo sali pa Santana Catolico San 
Jose na Savaneta. 


Nos ta lamenta despues di entiero nos no lo 
por ricibi bishita di condolencia na cas. 


Nos ta pidi nos disculpa si den nos momento 
di tristesa nos por a lubida di menciona un 
of otro familiar. 


Kennisgeving van overlijden 


en uitnodiging tot afscheid nemen. 


Met diep leedwezen geven wij te kennen 


dat na langdurig en hevig lijden toch 


vredig is ingeslapen 


Marjan Vermeulen 


Geboren als 


Adriana C. M. Vervenne 


4 Mei 1951 – 30 Augustus 2024 


Aruba - Frans Vermeulen 
Nederland – Susan, Nora en Danique 
Jeroen & Carine, Elise 
Thijs 


Wij nodigen alle familie, vrienden en 
bekenden van Marjan en Frans uit om 
afscheid van Marjan te nemen tijdens een 
uitvaartplechtigheid die plaatsheeft op 
Zaterdagmiddag 7 September tussen 14.00 
en 16.00 uur in de grote zaal van het Aurora 
Funeral Home & Crematory, Cumana #76. 


Lo E seka tur lágrima for di nan wowo, I morto 
lo no eksisti mas: lo no tin nada di rou, nada di 
yoramento, nada di dolo mas, pasobra tur kos 


di antes a pasa bai. - Rev. 21:4 


Ta anuncia fayecimento di: 
Edith Damus 


*07-10-1943 -†31-08-2024 


Acto di entiero lo wordo anuncia despues 


Cu inmenso dolor na nos curason pero 


conforme cu boluntad di Dios nos ta 


anuncia fayecimento di 


Ena Bardouille 


*01-02-1945 ~ †03-09-2024 


Acto di entiero lo wordo anuncia despues 

“Dios ta amor y amor ta Dios, Maske mi no ta na e mundo aki, 


tur dia lo mi ta banda di boso Curason, mi por stens di loke 


Señor ta hasi”. - Salmo 33 


Cu dolor na nos curason y agradecido pa tur loke e la significa 


pa nos A bay sosega den brasa di Altisimo nos Mama, Wela, 


Bisawela, Tatarawela, Ruman y Tanta stima 


Sra. Vuida Angelina 


Danjo-Koolman 


Mihor conoci como “Angelica”, “Ca”, “Mamaca” 
Salida di solo 25-07-1929 Bahada di solo 01-09-2024 


Su tata y mama: † Tarcisio Koolman y † Basilia Koolman 


Na nomber di su casa: † Amador Danjo 


Yuinan: Eugenio y Elly Danjo na Hulanda 
Rufina Danjo y Kesito Antoine 
Maria Danjo 
† Jacinto Danjo 
† Bernadeta Danjo 
Sonia (Anchi) Danjo 
† Raphael Danjo 


Nieto/a nan: Edmund Ras 
Jennifer Ras 
Andrew Ras 
Irene y Eduard Pimentel-Delaney 
Nathalie y Sergio Morillo-Delaney 
Karina Delaney y Marco Tromp 
Daphny y Leonel Semerel-Danjo 
Frederick Danjo na Hulanda 
Daverick Danjo y Clarice Delaney 
Desiree Dos Reis y Sergio Marin 
Angelique (Julisa) Dos Reis y Otwyn Houtman 
Sidney Dos Reis 
Stacey Danjo y Jason Wever 
Bisanieto/a nan: Gwendelynn Ras 
Kevin y Shaira, Katherine, Karla Castillo Rios 
Jean-Carla Ponson 
Sean Delaney 
Kyrah, Edwin Pimentel 
Rigel y Yanaika, Edeline y Joward y Sergaine Morillo 
Cindy y Timothy In‘tVeld, Keeley, Kyon Maduro 
Sean Rasmijn y Leom Semerel 
Nathan Dos Reis y Destiny Marin 
Angelain Martis, Adriano, Isabella, Gionathan y Guilio Girelli 
Lisandra Dos Reis 
Kacey-Ann y Kaylen Dania 


Tataranieto/a nan: Jeanuel Nuñez Garcia y Savior Profet 
Alexia Lanoy y Mavi-Lena In’tVeld 
Alexandra Thiel 
Ashton Martis 


Su rumannan: † Reineta Koolman y famia 
† Vdo. Jacobo (Coco) y Lucila Koolman y famia 
† Rosalia Koolman y famia 
Vdo. Teodoor (Doy) Koolman y famia 
Sra. Vda. Cecilia (Dichi) Everon-Koolman y famia 
Leoncio (Joonchi) Koolman y famia 
Sra. Vda. Annamaria Tromp-Koolman y famia 
† Reinaldo (Nais) Koolman y famia 
Sra. Vda. Lucia Smit-Koolman 


Manera yiu: Alberto Castillo Rios y Juan-Carlos 
Ponson 


Sobrino/a nan, Primo/a nan, Comer y Comper nan, Bisiña nan, 
Amigo/a nan 


Su ihanan: Margarita (Rita) Koolman, Irena Maduro, Rosalia 
Kock, Luis Mathilda, Diana Danjo, Emelina Thiel, Armando 
Koolman 
Su prima nan mas yega: 
Sra. Vda. Emelina (Mina) Loopstok-Koolman y famia 
Sra. Vda. Marianita Gomes-Koolman y famia 


Su bon bisiñanan: Famia Krozendijk 
Amiga nan di cas: Nelfa Gomes y Norka Wernet 


Demas famia: Koolman, Danjo, Ras, Delaney, Pimentel, Morillo, 
Dos Reis, Castillo Rios, Ponson, Maduro, Semerel, Martis, Girelli, 
Marin, Dania, Angela, Lanoy, In‘tVeld, Nuñez, Profet, Tromp, 
Smit, Everon, Webb, van der Werf, Bermudez, Grant, Chayadi, 
Boekhoudt, Mathilda, Croes, Odor, Coffie, Loopstok, Albertsz, 
Curiel, Geerman, Gomes y demas famia cu ta mucho hopi pa 
menciona. 
Despensa nos si den nos tristeza nos por a lubida algun familiar 
of conocir. 


Ta invita pa e acto di condolencia cu lo tuma lugar dia: 
Diahuebs 5 Di September 2024 di 7’or pa 9’or p.m. na Aurora 
Funeral Home. 


Ta invita demas famia, bisiña, amigo- y conocirnan, pa e Acto 
di Entiero cual lo tuma lugar Diabierna 6 Di September 2024, 
for di 2or pa 4’or di atardi na Misa Imaculada Concepcion na 
Santa Cruz. Despues lo ta saliendo pa santana Katholiko na 
Santa Cruz. 


Mi bida ta manera un rosea: tempo ta bula lihe 


nos ta bay. 


Bou di e hala nan di Dios mi ta sigur! 


Cu inmenso dolor na nos curason pero conforme 
cu boluntad di Dios,nos ta anuncia fayecimento 


inespera di nos yui stima: 


Derwin Jiomar 
Dionne Ponson 


*09-09-1991 - †29-08-2024 


Na nomber di su 
Mayornan: 
Dean y Selia Ponson-Bernabela 


Rumannan: 
Dinaida y Johan Lopez-Ponson y famia 
Dianne y Michaëllo Martilia-Ponson y famia 


Ruman di crianza: 
Juvanni Richardson 


Yiunan: 
Diziara Ponson 
Dilaine Ponson 
Divon Ponson 


Su tanta grandi cu ta manera un mama: 
Swinda Pom 


Demas Tanta y Omonan 
Madrina Y Padrinonan 


Sobrino y Sobrinannan: 
Lizienne Bello y Jeanoir Dijkhoff 
Jovi Lopez 
Lixjandra Bello y Roderick Tromp 
Lyah Lopez 


Su compañera: 
Karly-Mar Vizcaya y famia 


Primo y primanan na Aruba, Hulanda, Dubai y 
Cyprus 
Acto prima y primanan na Aruba y Hulanda 


Famianan: na Boneiro 
Famianan Bracho, Lopez, na Venezuela y Merca 


Tur maestra y maestronan cu a atende Derwin 
den su trayectoria cortico di bida 


Tur su coach nan y amigonan di Baseball y 
Dragracing. 
Empresa/ Companianan caminda cu e la traha 
Su amigonan di Wernetstraat, Congoweg demás 
brothernan y sisternan 


Demás famianan: 
Ponson, Bernabela, Albertus, Lopez, Martilia, 
Richardson, Pom, Maduro, Thodé, Moebin, Dirksz, 
Hoek, Arrindell, d’Aguiar, Ilario, Janga, Chan, 
Panneflek, Tromp, Jimenez, Vizcaya, Oduber, 
Charles, Boekhoudt, Bracho. 


Ta invita tur bisiña y conocirnan pa asisti na e 
acto di entiero cual lo tuma lugar, diasabra 7 di 
september 2024 di 9:00 pa 11:00 am na misa St. 
Teresita SN, después lo sali pa Santana católico 
na San Nicolaas. 


Bistuario: E defunto su palabra tabata hombo 
bin manera bo ta. 


Despensa nos si den nos tristesa nos por a lubida 
algún famia of conosir. 


Famia ta lamenta cu después di entiero no por 
ricibi bishita na cas 


“Señor ta mi wardador, Mi’n tin falta di nada. 
Den cunucu di yerba berde e ta poni sosega. 
E ta hiba mi na awa trankil, Pa mi bolbe haya 


forsa”. - Salmo:23 


Cu inmenso tristeza na nos curason nos ta 


participa fayecimento di nos 


Mama, Wela, Bisawela, Ruman y Tanta: 


Sra. Aura 


Quandus-Lacle 


Mihor conoci como “Aurita” 


* 24 Augustus 1933 - † 31 Augustus 2024 


Na nomber di su: 
Esposo den Feliz Memoria: 
† Nicolaas Quandus 
Yiunan: 
Ermo y Alba Quandus – Morillo 
Glenda y Hose Tromp – Quandus 
Ludwina y † Pedro Korsen – Quandus 
Julio y † Imelda Quandus – Rustveld 
† Aurelio Quandus 


Mescos un yiu: 
Deta Geerman 


Nieto-/Nietanan: 
Elida y Henry Kransen 
Cesar y Viviana Quandus 
Dario Quandus 
Glenn y Eveline Tromp 
Hose Tromp 
Jesline Tromp 
Eurvin y Nayibe Korsen 
Rianne y Edward Luckhoo – Korsen 
Milly y Peter Mohamed 
Sharine y Alejandro Calderon – Koolman 
Joel y Kathy Fingal - de Palm 
Julika Quandus 
Derick y Ariëlla Quandus – Croes 


Bisanieto-/Bisanietanan: 
Mary-anne, Macael, Angelica, Ismael, Glenisha, 
Ineska, Junior, Jhonjairo, 
Anjelie, Jeandrick, Elizabeth, Ismara, Jhennelly, 
Nicole, Joshua, Roddick, 
Jakeyell, Leah. 


Rumannan: 
† Martina y † Jesus Sneek – Lacle y famia. 
† Damasco y † Virginia Lacle – Eckmeyer y famia. 
Fransisco Lacle y famia. 


Subrino- y subrinanan, primo- y primanan, bisiña, 
amigo- y amiganan, personal di Sint Michael 
Paviljoen afdeling Orquidia 


Demas famianan: 
Quandus, Lacle, Morillo, Tromp, Korsen, Rustveld, 
Kransen, Luckhoo, Mohamed, Calderon, 
Koolman, Fingal, de Palm, Croes, Sneek, 
Eckmeyer, Giel, Geerman 


Ta invita tur famia, amigo, bisiña y conocirnan pa 
asisti na acto di condolenia y despedida cual lo 
tuma lugar 6 September 2024, di 2or pa 4or p.m. 
na Misa Birgen di Fatima na Dakota y despues lo 
sali pa santana na Sabana Basora. 


Nos disculpa si den nos tristesa nos por a lubida 
di menciona algun famia. 
Nos ta lamenta cu nos no lo ricibi bishita di 
condolencia na cas despues di entiero di nos 
defunto stima. 


